Ralhrang Bawi Min Aung Hlaing Cu Khual A Tlawn Nak Ah Bomb He Bak An Rak Don Ruang Ah A Hawi Pa Ralbawi Pakhat A Nunnak A Liam – HRINGDILDEL LAIRAM\nRalhrang Bawi Min Aung Hlaing Cu Khual A Tlawn Nak Ah Bomb He Bak An Rak Don Ruang Ah A Hawi Pa Ralbawi Pakhat A Nunnak A Liam\nMyanmar ramchung nawlneih nak latu kum 65 a si mi Min Aung Hlaing cu Mandalay ah ava tlawng i bomb he an rak don ruang ah ralbawi lian mi puitling taktak mi pakhat a thi i palik bawi pakhat nih hliamhma fakngai a tuar. (Min Aung Hlaing cu a him le a si lai a konglam zeihmanh an langh ter loh).\nHi bomb a puahtu cu Burmese Zamani Group pawl nih anmah an si nak kong cu fiang tein an i phuang. Min Aung Hlaing cu November 3, 2021 ah Mandalay a phan cang i khuachung security zong an hngetkhoh taktak ti a si.\nNovember 4 zinglei nazi 6:30 hrawngah Mandalay, Maha Aung Myay ramchung i lungman sung an zuarnak hmunpi, ekinn pawng i a um mi ralkap sakhan ah bomb an deng i an puah. Min Aung Hlaing hi sui le lungman sung a tleihchan taktak mi a si i a kal nak hmun poh ah hin lungman sung hi a va zoh tawn.\nBomb puah ruangah ralbawi lianngan pakhat a thi i palik bawi pakhat nih hliamhma a tuar. Ralkap nih lungman sung pawl an zuar lai nak kong thawngpang an thanh ruang ah Burmese Zamani Group nih phuba laknak ah bomb an puah nak kong cu an chim.\nHi bomb puak ruangah Mandalay ramchung cu security an hngetkho tuk, lampi i bike le motor pawl zong ralring taktak in an check piak zungzal hna ti a si. Tualchung mi pakhat nih “78th lampi ah biatak tein dothlat nak an tuah, hmun dang zong ah bike le motor pawl tiang zong ralring taktak le uluk taktak in an chcek-up thluahmah” a ti.\n← Hi Nu Bantuk Hin Vawlei Cung Nu Vialte Si Dih Hna Seh Law Mu\nLungthin Fak Tuk E Hngakchia Kum 4 Te Long A Si Mi Jenny Lalhriatpuii Cu Ti Chiah Nak (Tanky ) Chung Ah A Tla I A Nunnak Liam →


CRC: Mitlau kan ngei – Hakha Cherry\nCRC: Mitlau kan ngei\nZaangtlang khuami Pu Lian Peng le Pi Khuang Doi ii an fapa, Pa Van Biak Thang (Kum 28) cu a umnak Jalan Loke Yew in thla hnih chung (January 2021) thokin inn a hlam ti lo ii a umnak theih a si lo caah chungkhar le khuami lungre thei ngai in an um.\nA thawngpang a theimi le a umnak a theimi nih zaangfahnak tein a tanglei phone number hna ah thawng na kan thanh naklai zaangfah kan in nawl hna.CRC:03-28581919 Chungkhar.017-3594641, 011-21369606.Credit-CRC Malaysia\nAdang relthanHakha Mino nih nulepa kan in hlam hna.Nihin in Hakha ah ralkap uk duh lo kan langhternak hi a ni 41nak a si cang. A ni 1nak February 7 kan rak thok ni ah minung 1000 hrawng kan rak si.\nA ni 2nak ah minung tlawmpal kan vun karh. A ni 3nak in a ni 15nak tiang hrawng kan karh thluahmah. Asinain, a ni 16nak in cun kan zor cuahmah than.\nFebruary 7 in cheuthum cheu hnih le cheu hi cu mino lawngte kan si ti ning law ka palh theng lai lo dah. Nulepa kan in hlam taktak ko hna.\nHakha ah inn thong tampi a um. Inn khat ah a tlawm bik pathum cu kan um ko lai dah. Nifatin te inn khat ah a tlawm bik pakhat tal hi cu chuak kho cio usih law kan tam taktak ko hnga.\nKan tam a si cun ralkap le palek zong nih an kan tih lai. Hnahnawh zong an kan pe ngam hnga lo tiah ka hei ruah. Atu cu kan tlawm deuhdeuh. Ralkap lei an ral a tha deuhdeuh. An duhnak poh ah an kan dawi an kan kham cang.\nHi bantuk dirhmun kan si ca ah nulepa kan in herh bak ko hna. Nanmah nan rat khawh lo nan i tel khawh lo hmanh ah fale tal hi cu thlouh loin rak kan thlahpiak hram ko uh.\nThlacamnak in dirpi lawng a zaa ti lo. Mah mipum bak i langhter hau dirhmun kan si cang. Nan kan telpi, nan kan tanpi, hmai nan kan suangpi ding kan i ruahchan. Kan duh taktak mi a si fawn.\nA ni khatnak in nihin tiang a chuak mi mino zong kan tha chia loin hmai ah nor chin hram ko hna usih. Atu kan ram a sining hi nangmah le keimah pumpak liangcung ah aa hngatchan.\nNulepa kan in hlam tuk cang hna. Nan fale hi nanmah pum i langh bak in kan chuahpi ve cang uh. Kan dirpi ve cang uh.Nulepa tampi nih an hmuh khawh naklai share or copy paste rak tuah ve.Ctedit-Salai Nun Hlawnceu\nCNA caah Emergency Fund kawlmi ah itimhmi $4million ah zei dah cawk ding!\nA Thi tiah an Ruahmi Chin Tlangval Nihin ah Nungdam in a Luat


Tachileik Khua i Zanriah Ei lio Ah ,Thinzar Wint kyaw Umtu Nining Bak Cu – FIAKFAIROCK\nTachileik Khua i Zanriah Ei lio Ah ,Thinzar Wint kyaw Umtu Nining Bak Cu\nKawl ram Model le Actress lartuk mi Thinzar Wint Kyaw cu ,a tu lio hrawng hi khual tlawn in a vakvai i, caan a hman lio a si tiah theih a si. A tu lio takah hin, Shan ram lei ah a tlawng i, Tachileik khua i zan riah an ei lio hmanthlak hna zong a pho lang dih tiah an chim.\nThinzar Wint Kyaw hi kawl ram mi lar hna lakah cun amah tluk in ngaihsan a um mi hi an um lo i , mipi hna zawng nih amah ngai santu hi an tam ngaingai ve tiah theih a si. Hi ruangah hin mipi sawiseltu le sawi sepsep hna a tam ngaingai tiah an chim len.\nSihmanhsehlaw,hi tlukin an sawisel ko zongah hin a zam duh lo i, hmailei panh in,huaisen takin, a kal i, a huaisennak le a hmei tthatnak ruangah hin, a hlawh tling ngaingai . A tum ruhnak le a thil tinak ruangah hin, a lartuk ko i, mipa hna nih cun, a cuh in ani cuh ko ti si.\nZanriah ei lio i a hmanthlak hna zong hi Sexy Queen an tibantukin, a mak tuk ko ti si. maktukin, hi nu ngak muidawh nu nih hin, a umtu ning thlak hi a hartuk a ti i, a ttha mi le a hman mi thil hna cu, huaisentuk in a kalpi lengmang ko rih tiah an chim mi cu a si.\nA tu lio ah hin, Director ,Ngeo Min Lwin hruainakin , “May May” Film ah video shoot a ngeih lio a si tiin an chim mi cu a si. Hi bantukin May May film a cang tiah an vun theih tikah cun ,May May a tlaihhrem tupa lemah can an duh dih tiah an chim mi cu a si ve. Source : The Irrawaddy news\nAn Innpa Hna An Fanu Kum 4 Te Lawng A Simi Hnakchia Nute Cu A Tleihhrem\nMya Mya Zuksin Zatka Ah Thinzar Wint Kyaw He I Kuhreh A Herh Ah Cun Ka Kuprek Ngam Lai Lo (Phyo Myat Aung)\nVeVe Ah Mit Kut Sii An Peih Piak I A Sui Tthi Le A Zungpunh An Fir Piak A Tu Tiang A Lung Fim Loh\nA Mah Tein A Um Komi Vokpi Bak Ai Pel Ai Pel I A Tleihhrem Ko A Cu Fa Cu Ngai Cu!


June 22 Mandalay-PDF Le SAC Ralhrang Kahnak Kong Update\nMain Editor June 22, 2021 Leave a Comment on June 22 Mandalay-PDF Le SAC Ralhrang Kahnak Kong Update\nMandalay ah Inn pakhat ah SAC ralhrang hna nih tuzing June 22 ah khan an luh hnawh nak in kap hnih kahdohnak achuah hi asi. Kap hnih kahnak achuah caah SAC ralhrang lei motor pawl cu pakhat hnu pakhat in antha zaang an rak I chap.\nSAC ralhrang nih hin sniper an hman, cu mipi bantuk in an I thuam I meithal an I ken ve tiah khuachung mi nih cun achim. Mandalay PDF nih nihin in kah kan thawk , kan hngah mi ni le can cu kan phan cang tiah social media cahmai ah an tial.\nCun atu ah SAC ralhrang motor pawl cu lampi ankal pah in meithal an kah pah cuahmah. Kaphnih kah nak si ti loin an hmuh mi paoh an kah cang.\nCun mipi zong leng ah aho hmanh kan chuak ngam ti lo. SAC ralhrang lei an thazaang dihlak in an chuak cang ti awk in an si cang. Hmun kip ah bomb a puak cang i hmunkip ah hnawkcuar in aum cang ko.\nSAC ralhrang hna nih hi mi sawh sawh le an hmunh mi ming poah in ankah ko cang hna tiah Mandalay kah nak achuah nak hmun hrawng I aum mi pakhat nih cun achim.\nSAC ralhrang hna cu mipi bantuk in I thuam in sang kip ah hmunhma an la cang i mipi he cawhlolh in an um cang tiah khuachung um mi nih cun an chim. Atu ah ralhrang pawl cu thirkham mi motor he khuapi kip ah an vak cuah mah ko ti asi. Source BBC/Khit Thit Media\nKNU Nih SAC Ralhrang Pawl I Mipi Motor An Hman mi Cu An Khangh →\n← Mandalay-PDF Le SAC Ralhrang Kahnak Ah PDF Lei Thi Mi Le Tlaih Mi An Tam


Bawmhnak Check Kuat Kongah Democrats An Lung A Let – Chin World News Evening\nBawmhnak Check Kuat Kongah Democrats An Lung A Let\nAugust 1, 2020 Salai Van World News\nBawmhnak Check Kuat Kongah Democrats An Lung A Let. President Trump nih “US minung pakhat caah US$ 1200 le chungkhar minung 4 [ family of four ]caah bawmhnak check kuat dingah ready ka si nain, Democratic party hruaitu hna an duh than lo” tiah twitter ah a tial.\nDemocrats pawl nih coronavirus ruangah harnak a tongmi kong he a pehtlai lomi mirum pawl ngunkhuai tam deuh laaknak kong an chuahpi chih ruangah atu bantuk in lungtlinnak an ngeih khawh lomi a si” tiah senate Republican hruaitu McConell nih a chim. Asinain August thla 7 tiang khi Senate meeting a um rih lai caah mah hlan ah kap hnih hnatlaknak an ngei kho lai tiah zumh a si. Senate meting cu hmaizarh cacawn nikhat ni tiang an thawn caah mah karlak ah zeihmanh an tuah kho rih lai lo.\nPandemic Unemployment Assistance (PUA) Benefit $ 600. Federal cozah nih covid-19 ruangah rian a dinmi pawl cu state cozah nih pekmi unemployment benefit pin ah zarhkhat ah $600 an chapmi cu tuchun hi a donghnak ni a si. Democrats le Republican hruaitu hna kap hnih lungtlinnak an laak khawh lo caah President Donald Trump le Republican hruaitu hna nih caan karlak chung chap rih ding in bialu an chuahpi nain democrats pawl nih an duh hoi lo.\nRepublican pawl nih caan sau tuk $600 pek chap hi an duh ti lo, a ruang cu an thlahlawhnak nak in tam deuh a hmumi an um caah rian luh an duh ti lai lo ti an phang, Republican nih cun zarh khat ah $ 200-400 tiang hrawng lawng pek an duh. Cun State cozah nih umemployment benefit phung remh in state cozah nih tam deuh pek ding an duh. Asinain democrats nih cun atu ning in kum dongh tiang pek an duh, mah ruangah atu tiang bia an chah khawh lo caah thaizing in cun zarh khat ah $600 chapmi cu a dongh phot rih lai. Caṭialtu: Salai Lairamthang\nKan Fanu Ruth V.I.H.Par A Tawl I A Chiatha In Zun, Thi Hnai le A Chuakmi Bawmhnak Kyat 660000 A Chuak Cang Bawipa Min thangṭhat Si Ko Seh-VIDEO\nSalai Lungthli Tum-Mitthli Le Ṭah Bu In Lawmh Bia An Chimmi Hmuh Tikah Lungthin Nih A Celh Lo


Vawleicung Ah Ngol Lo In Suimilam 48 Chung Ai Hnamh(Kiss) kho Mi Tuah Khat Laksong An Ngah – Chin Model\nHomeUncategorizedVawleicung Ah Ngol Lo In Suimilam 48 Chung Ai Hnamh(Kiss) kho Mi Tuah Khat Laksong An Ngah\nHihna tuai khat hna cu an mak lawlaw khi an si ko hna.Vawleicung ah a mak cem dirhhmun ah an chiah hna ti a si. Hi hna tuaikhat khat suimilam 48 minute 24 chung bak ngol ta lo in an i hnamh( Kiss ) khawh ti a si.\nHihna tuai khat an umnak ram cu Thailand ram ah a um mi hna an si.Guinnes World Records nih vawleicung sau bik ai hnamh kho mi an si tiah a thanh mi a si. Hi puai cu Thailand ram Pataya ah tuah a si i saubik ai hnamh kho mi tuahkhat hna cu suimilam 48 minute 24 bak te ngol lo in an i hnamh khawh caah sau bik ai hnamh kho tu tuah khat an si.\nA tu bantuk in hnamh(Kiss) zuamnak ah hin Tuai 14 an i suam i Ekkachai le Laksana hna nih pakhat nak an ngah. Pakhatnak laksong ah ngunkuthruk Thai phaisa in 50000 man le a phaisa in 100000 an pek hna.\nA tubantuk in Kiss zuamnak hi an rak tuah lengmang ton cang. Kum 2009 lio ah an rak tuah lio ah a saubik a rak ihnamh(Kiss) kho mi tuahkhat hna hi suimilam 32 ngol in an rak i hnamh kho caah saubik ai hnamh(Kiss ) kho tu laksawng a rak ngah mi an si bal.Source-Jasmine (Mckzone Daily)\nLoh Bak- A Nupi Thit Puai Ah A Bawngbik Ai Phoih Lengmang Caah Aa Chuahsual


Tu Zanlei Cu Ka Tap: By Sui Chin – Chin 11 News\nTu Zanlei Cu Ka Tap: By Sui Chin\nSizung in Longterm care Nursing home ah rian ka thial hnu in mithi ding tampi ka bultawl cang hna I tampi ka kut ah a donghnak an thawh a dihmi tampi ka dawmhtleih cang hna.\nA cheu cu palliative care( Thi ding bultawlnak) ah chiah an si kain tu le fale nih Dawtnak in minute khat zong cat loin in umpi mi an um lio ah a cheu Nu le pa cu fale nih an cah in vun kan phone te uh atimi an um. A cheu cu funeral home phone rak chawn hna ulaw cuka ahcun an ruak kan va zoh te lai atimi an um. A cheu fale cu khual ka tlawng lai ka um manh lai lo tiin an cah hmanh hngak loin khual tlawn tak mah lawng in a thimi zong an um. A cheu cu fa an ngei. Chuahpi ule nau zong an tar cang caah dawmhtlaitu ngei loin kan kut ah a catmi zong an um. Vui tampi an caah ka lawm, Keimah zai in ka zai. A can ah an fa neih chun sining law cu bang a donghnak an thaw a dih tiang in an kut kutte hum in ka thlahmi hna zong an tlawm ve lo. Minung ka si ve. Emotional he a nung mi ka si ve. Ka mithli a tlak can le a tlak lo can zong a um ve ko.\nTuzanlei cu ka Pi pakhat a cat cuahmah than. Ata cu facility dang sh covid19 in a thih cuahmah ve ti asi. Kapi te cu dawtu fanu fapa 5 a ngei nain a ta a fa le nih cun a ta te cu an va veh pah tawn caah kan unit ah an lut kho tilo. A cat cuahmah ti cu Thla Lang zeng leng lei in an vun zoh I mithli Donh cawk lo he an vun zoh ko nain kut nem te vuikhat tleih khawh loin ….\nNeih tein an zoh khawhnak hnga kapi cu a ihkhun he thlalange Aung hram te ah kan chiah I a fale nih cun leng in an vun zoh. Nazi zeimaw zat chung khuasik lakah cun an dir nain kutnem in an domh kho tilo.\nCovid19 nih cun dawtnak a hngal lo. A dawtmi Nu le fa pa le fa a hngal lo. Vulei ah nunnak pakhat te lawng kan ngei. Cu nunnak dih le dongh nak a hnu bik thaw a chuah can te ah dawtu hna thlei le hran an si ko cu a fak tuk ko ee\nKa shift nazi pa 8 a dih. Lawi a cu. mu le mal ka ngei kho lo. Tuzan zeitik maw ahcun ka Pi te cu Amah te lawng in a kal ko ne la.\nLaitlang ah a ummi kanu ngai in ka rum. Nun lio ah duh ning in i dawt khawh lo cu a fak. Milung Khing taktak ka si ve nain nihin cu mithli he inn ka tin


VAWLEIPI A HNIN TU MISUALPA CU BIACHAHNAK AN TUAHPIAK CANG – The Chinlung Post\nAugust 28, 2020 admin World News 0\nNew Zealand ah Mosque tukdohnak atuahtu cu nunchung thongthlak dingin biachahnak an tuahpiak. New Zealand i, Christchurch ah a ummi Mosque pahnih ah thla acammi minung 51 meithal in akaptu Brenton Tarrant cu nunchung thongthlak dingin biachahnak an tuahpiak. Brenton Tarrant hi Ausralian asi i, kum 29 lawng aupa rih mi asi.\nNikum march 15 ah khan Mosque pahnih ah tukdohnak arak tuah. Thla an camnak hmun cu meithal in aluh hnawh hna i, zeibia chim loin akah thluahmah hna. Cun tukdohnak atuah lio zongah Live bak in aa thlah rih. Lainawn case 51 le thahnawn timhnak case 40 cun ralhrang cawlcanghnak case in sual an pek rih.\nHi konghe pehtlaiin High Court biacaihtu Cameron Mander nih atimi cu Tarrant hi nunchung thongthlak dingin dantat asi. Hi hmanh hi a zarih lo tiah ati chih. Cun a tuahmi thil vialte zong hi pakhat te hmanh aa ngeihchihnak kong zong a chim lo tiah a chim chih. Tarrant nih thilsual atuah hlan ah hin thatein timhtuahnak arak ngei dih cang tiah Prosecutor hna nih an chim.\nBiacaih zung nih biachahnak an thanh zongah Tarrant hi a um ve ko. Asinain dantatnak an pek mi paoh dohkalh aa tim lo. Zeibantuk dantatnak a si zongah ka dohkalh lai tiah a chim ti asi. Fak piin dantat asi cu lawmh a um tuk. Kha thil a cangmi ruangah minung tampi fahnak kha a dam kho lai lo. Misual pa min zong auh a hau ti lai lo. Nun chung thongthlak hi aphu ko tiah PM Jacinda Ardern nih a chim.\nThil a rak canning cu nikum 2019 march ni 15 ah khan Brenton Tarrant nih Christchurch khua i, Al Noor Mosque cu meithal he aluh hnawh hna i, thlacammi hna cu akah hna. Cu hnu ah motor chungah meithal alak tthan i, a luh hnawh tthan hna. A chung ummi vialte hna cu akah chih hna. Cun akah lio hna ah hin aluh ah camera achiah i, fb ah live athlah chih.\nAl Noor mosque a kah hnu ah Linwood Islamic Centre ah akal tthan i, leng ah a ummi minung pahnih akah pin ah thlalangawng akah rih. Inn chung a ummi pakhat cu arak chuak i, misualpa meithal pakhat cu a chuh khawh. Cu hnu ah mithattu Tarrant cu a zam colh. Cuticun police nih an dawi i, an tleih colh. An tleih hnu ah a chimmi cu tukdohnak ka tuah hnu ah khangh ka timh tiah a chim.\nBrenton Tarrant hi vunrang pawl biapi ah chiah aduhmi a si i, Amah hi Australia, New South Wales ah a chuak. Apa hi hnawmhlawnhtu asi. A nu hi cachimtu asi. Kum 2010 ah khan hringtu apa nih a thihtak. Cu hnu ah Tarrant cu a rianttuannak in a chuak i, Asia le Europe ah a tlawn. Akhual tlawnnak in alungput hi aa thleng i asi tiah a pi nih a chim.\nAliamcia kum 2017 ah khan New Zealand ah a lut. Cun Muslim pawl tthuat ding kong hi timhlamhnak a rak ngei chung cang ti asi. Mosque a kah hlan ah hin a hlanken in thil umtu ning cang hi online ah catlap 74 tluk a chahmi Manifesto atimi zong apost. Hi thahnak a chuah thok in New Zeal cozah nih meithal phung zong an thlen colh.VLN


Cheukhat Evan le Dr.Rev le pastor hrimhrim nih dah kaw, – Hakha Cherry\nCheukhat Evan le Dr.Rev le pastor hrimhrim nih dah kaw,\nNa kutdong pakhat nih mi chanbaunak le misual palhnak ngei mi hna kha na kut dong in na sawh tik hna ah, nangmah kha mi sual na si tiah na kutdong pathum lila nih an i sawh diam ve cang khah.\nCun na kutdong pakhat nih mi sual palh nak kutdong na sawh mi kha a lung tling lo tuk le mi dang sin ah na kut kong pakhat cu\nvantephawk in heh tiah a au pi ve diam cang ai.\nCu ve bantukin mithat nak le mi caah bomhchanhnak ah a tel mi kha na fim, na tha, Jesuh min in damnak thluachuah kan pei titu khan, na kutdong pakhat khan sawh hna law, nangmah zong kha, mitha bak pei na si hi, hruai tu țha, khrih salțha na si tiah,,,, na kutdong pathum nih khan an sawh ve lai i, na kutdong pakhat nih khan,,, na thatnak le khrih salțha na si nak kha heh tiah vantephawk in a au pi ve lai cu.\nCheukhat Evan le Dr.Rev le pastor hrimhrim nih dah kaw, mipi an thazaang a der nak a si ah cun, an ngeih a chiat ding nak ding in nan kut dong in mi na sawh tuk hna ah cun,,,,nangmah sual nak tu kha na ruah nak tam deuhpi in sual na co lai i, hmun za kip ah mi tha lo hruai tu tiah vantephawk in an au pi ve lai cuh.\nKeimah nih hin sual zong, palh lo zongah ka palh ti chim khawh le mi va nawl kha kan duh lo i, keimah hi fimbik le thiam bik tiah kan i ruah ruang ah, nan damh cia mi hna le pathian nan hngalh ter cia cang mi hna kha an tluk rilh leng mang nak a si cuh.\nHruaitu hna nih, hruaimi hna tangah bawh lo in, hruai mi hna cungah, tholungbang heh tiah cung kai an i cuh bantukin, cung kai na cuh ve chung paoh cu,, na chung a um cia mi thiangthlarau nih an zam tak tawn nak cu a si cuh. Hruaitu nun zia cu mi cung kai siloin mi tei ba dor khi a si tiah ka zumh.Bawipa nih Na thinlung ah fian ter nak in pe hram seh.Credit-Min chit thu chit tu\nMalaysia Timesquire ah riantuanmi hna nih kan i ralrin ding\nChinmi pakhat kanthih ah ralkap 10 kan thah hna lai.


Speaker, Evangelist Pawl Salaam Peek Bu In An Laam Cang – Chin World News Evening\nSpeaker, Evangelist Pawl Salaam Peek Bu In An Laam Cang\nMay 18, 2019 Salai Van Sermon\nLAAMNAK NIH ZEIDAH A CHUAHPI?\n1. Laimi cu laam in kan i thawh i laam ah kan dong lo. Biakin chung i mah tthutnak hmun zawn te i dir i laam in kan rak i thawh. Kan kal vima (developed kan tuah) i mi hmai i chuah i laam ah kan i ttial. Mah tthutnak hmun te i dir i laam kha kan i lungsak kho ti lo i mihmai thengmang te i va laam kha kan uar i kan tuah cang. Hihi 1995 tiang hrawngah Laimi hna an rak laam ning a si.\n2. Mihmai i va chuah i va laam sawhsawh zong cu kan i duh tawk ti fawn lo i mi hmai i nuhe pahe a tlik bak i tlik kha atu cu kan hman cang. Hi mihmai i maratun tlik zuam bantuk i Laimi biakin chung i an tlik hi kum 20 a tling rih lo.\n3. Mi hmai i a tli mi pawl zong nih khan tlik sawhsawh cu an i lunghmuih ti hoi lo i an speaker, evangelist pawl salaam peek pah bu in an laam cang. Acheu nih an kut hna an i sih i an kut an tleir i a tang in thlarau fale ai timi a cheu cu kut in an ser chommi kutka chungah an lut cang.\n4. Evangelist salaam peek le kut kutka sermi tang i luh lawng zong cu an i lungsak ti fawn lo i minung hna an i cit, hri hna in an i hruai cang. Mihmai i sexy taktak i tawttawk hnir laam hna a chuak cang.\n5. Acunglei palinak point i ka ttialmi dirhmun zonghi an i lungsak ti hoi lo i, an i duhtawk ti lo i, rock music le disco music bak kha keyboard in thang taktak in an tum hna i evangelist speaker nih Baibal ah a um bak lomi holhtheihlo hla kha an lih bak in an sak pi hna. Mipi kha zuri laam bak in an laam hna. Cucu a ngan bikmi revival ah an chiah.\n6. Holhtheihlo hla sak i ttul le laam zong cu an i duh tawk ti fawn lo i acheu cu zapi hmai ah an it i rul bantuk hna in an lawn i pakhat le pakhat an tawttawk hna an i beng pah i Pathian an thangtthat. Biakin chung lu/taw binh hna hi Pathian duhmi ah a ruat i ahmang mi an um cang. Cucu Pathian duhmi ah an ruah ko.\n7. Hngakchia no tete Adam sualnak ai hrawn le hrawn lo hmanh a thei rih lo mi, Jesuh nih zeitindah a ka khamh ti hmanh a thei rih lomi hna zong nih an i cawn ve i upa pawl nih an tuahmi kha an tuah ve. Jesuh nih zeitindah a ka khamh ti hmanh a hngal lomi hngakchia cu cu tluk taitai cun Bawipa ah an i lawm kho hnga maw timi hi biahalnak a chuah. Asinain anmah nihcun Thiang Thlarau rianttuannak tthiamtthiam ah an chiah ko.\nRef: Dr. Aung Myint Thang\nComment Cheukhat: Lam le holhtheih lo a hmang mi tamdeuh cu lih chim le pamh an hmang thawngtha bia nak in music le lam an uar deuh. BIBLE ah lam ti hi tlawmte a um tam tak tak in an lam BIBLE ah lih a that lo zia tampi a um lih chim lo in le an um kho fawn lo an thin a tawi an puarthak ngai fawn. Kan i lawm saya pa na lung siaherhnak cu BAWIPA nih in thluachuah seh kan mi phun caah le mi kip caah.\nLam khal a pemh laklawh mi nihcun an in huat taktak lai.Lam khal aa pemh cangmi cu zeilo nih asuai tuk cangmi bantuk an si. Pastor le Evan cheukhat an palhnak ve cu,a diklo ti an theih ko bu ah an crusade le camping tuahnak ram bit lai le an menbers untau lai ruahah mah btk hi an cohlan piak tawnmi nih Lairam akhangh biknak asi ve.\nDr. Zong Zeihlei Hlah Facebook Ah An Au Khuang An I Deng, Hmaitonh In I Hmu Hna Sehlaw Tliknak Hmanh An I Ting Lai Lo\nNu 100 Nak Tam A Ihpi Cang Nak Kawng A Darling Hmai Bak Ah A Phuan Ko, A Darling Nu Cu Zaangfak Taktak Si+Video


Poll thar an tuah mi ah Biden nih Trump cu Point tam ngai in a tei tthan. – Thechinlungnews\nPoll thar an tuah mi ah Biden nih Trump cu Point tam ngai in a tei tthan.\nTrump le Biden nih a voi nak debate an tuah hnu ah khan October 2-3 kar ah khan a thar in new Poll thlaknak an tuah mi ah Biden nih Trump cu 14 Points bak in a hrawui than tiah NBC News / Wall Street Journal nih alangter.\nNBC News journal nih Sunday ni ahkhan a phuang mi cu 54 Per cent hi Democratic nominee Joe Biden nih a hmuh i, Republican nominee Trump nih 39 per cent a hmuh tiah an langter, Poll an tuah ka in a tuni tiah ah Biden nih Trump cu poll ah a tei peng rih.\nABC news nih tuzarh Friday ni ahkhan a chim mi cu US mipi 72 hrawng nihhin , an thinlung chung ah a um mi le an chim mi cu , President Trump nihhin hitluk a risky tuk mi Virus a buaipinak ah a dai thlang deuh, a mah le a mah hrim zong hi zawtnak in a ven kho ko, zeitin dah ram mipi cu a humhim khawh lai tiah an chim cio tiin alangter. ABC News.\nBe the first to comment on "Poll thar an tuah mi ah Biden nih Trump cu Point tam ngai in a tei tthan."


Kum (9) Chin Ngakchia Nu Tlaihrem a Tonnak Nehnang Kan Hmu Lo Tiah Sibawi Nih a Chim – THE CHIN JOURNAL\nKum (9) Chin Ngakchia Nu Tlaihrem a Tonnak Nehnang Kan Hmu Lo Tiah Sibawi Nih a Chim\nJuly 24, 2019 July 24, 2019 | The Chin Journal | Hakha, Chin State\nChin ramkulh, Tonzaang peng ah lam riantuan in a ummi Bo Win kum (27) timi pa nih a tlaihrem an timi taang-3 kai lio kum (9) Chin ngakchia chiatha tlaihrem a tonnak nehnang kan hmu lo, tiah Dr. Thang Shin Khai nih a chim.\nJuly 22 ah khan Bo Win nih Tongzang peng khuate i aa thumh chungnak inntek hna an fanute cu a tlaihrem tiah an ti i, Kalay lei a zaamnak lampi ah palik nih an tlaih.\nTongzang sizungpi ah ngakchia nute cu checknak an tuah hnu ah Dr. Thang Shin Khai nih tlaihrem a tonnak nehnang kan hmu lo tiah a chim hi a si.\n“Kan check i kan hmuhning ah a chiatha tlaihremnak nehnang a um lo. Cun, a takpum ah lenglei hma a putmi zong a um lo. Cu lawng si loin ngakchia nute chiatha ah pa-baw zong a kan hmu lo. Atu hi ngakchia nu i nu-tihaang kan check lio a si,” tiah a chim.\nTonzaang sakhaanhmu Soe Win nih, “Palik sakhan kan hren ko. Ka tlaihrem tiah aa vuankhan zong a si lo. A ka tlaihrem lo tiah zong a ti lo. Mah thil a can ni ah hin Bo Win hi a hawile he nuamhnak ah zu a ding i a rii tiin amah pumpak nih cun a chim,” tiah a langhter ve.\nBo Win cu kumtlinglo tlaihremnak pohma 376 in case on a si i, Tonzaang palik zung ah an hren chung, tiah theih a si.


Delhi Chin ralzam nih Lunglomhnak puai sunglawi taktak in an tuah lai\nbysalaicung\tMarch 15, 2019\tChin, Home\nUNHCR nih a bia a let tthan i Chin ralzam zohkhenhnak ka pehzulh rih ko lai tiah thawng a thanh mi kong he pehtlai in Delhi khuasa Chin ralzam pawl nih sunglawi taktak in puai tuah an timh tiah kan theih.\n“Thihnak khur chung in kan luat ti tluk in kan i ruah, zeitik hmanh ah kan philh khawh ti lo ding mi ni, chinchiah awktlak ni ah a cang zungzal ding a si ruang ah sunglawi tein puai tuah kan timh, UNHCR nih Chin ralzam ka hlawt lai tiah biachahnak a tuah ri in nihin tiang pehzulh in mitthli he thla a camtu zong an tampi, kan mah le Biakinn cio ah thlacamnak tuah a si bantuk in bukip fonh zong in tuah peng a si, cun ramthumnak ah a um mi, Australia le USA kan pale, Malaysia le Delhi ramzam upa dihlak, CHRO zong rethei le lungre thei taktak in rian ttuan asi. A si nain Pathian nih kan thlacamnak a kan leh, kan pale vialte an retheihnak le a thabat nak vialte a theipar kan hmuh cang mi ruang ah lunglomh raithawinak tuah kan timh hi asi. Hi ni ahhin kan caah pehzulh tein nihin tiang rian a ttuan mi Delhi hrambunh NGOs, (ARA, South Asia Human Rights Documentation Centre) ti bantuk pawl zong kan sawm hna lai i upatnak le kan i lawmhnak langhternak zong kan tuah lai, a biapi bik cu Pathian sin ah lomhnak bia kan chim lai tihi kan i tinh bik mi a si” tiah Delhi upa pakhat nih a chim.\nKum 2018 June 19 ah UNHCR nih thawngthanhnak a tuah i Chin ralzam zohkhenhnak ka donghter cang lai, Kawlram le Chin ram a him cang tiah thawngthanhnak a rak tuah mi ruang ah Malaysia le Delhi ah a um mi Chin ralzam tampi cu lungre thei in an rak um cio hna. A si nain ralzam community le upa si hna seh ramkip in upa le kan mifim tampi nih an si khawh chung in rian an ttuan i UNHCR biachahnak hi a dik lo tiah an doh hnu ah nizaan ah UNHCR nih thawngthanhnak thar a tuah tthan i Chin ralzam zohkhenhnak ka peh rih ko lai tiah a chim tthan hi asi.\nDelhi cu nihin thok in ralzam card thar an pek thok cang hna i a ralai mi 18 March 2019 ah UNHCR le Delhi ralzam pawl zong tonnak an ngei tthan lai, zeitin dah hmailei karhlan ning a si lai timi zong felfai tein an i ceih tthan hna lai tiah theih a si.\n*Copy ngah lo*\nPrevious Zualko: US ah Laipa hri awhnak in a nunnak liam\nNext Ngaichia tuk a si, Taanghra caminpuai a donghnak ni cu a caah thihnak faktuk ah a cang


USA intelligence (CIA) nih China le WHO (China uico) thil thup a phuan piak. China le WHO thil tuah ning cu celh ding si ti lo hi\nChina le WHO (China uico) ruangah mah vialte minung nunnak a liam mi hi zeitluk in dah a fak i, tantak mi chungkhar caah cun ngaithiam a har tuk cang lai. China a sual ning cu thei tam deuh deuh, thin a hun tam deuh deuh ti si ko. CIA reports ah a lang ning ah cun China nih WHO cu Coronavirus outbreak kongah duhsatein vawlei cung ramkip thei ter ding in a ti. China nih WHO’s Coronavirus investigation tuah i, Global Health Emergency an tuah ah cun WHO cu kan bawmh ti lai lo tiin a hrocerh tiin Newsweek nih a langter\nGlobal emergency delay a um lio January ah khan, Vawlei cung ramkip ah a ho hman thei lo in Coronavirus cu ramkip ah a kal thluamah tinak si cang. China nih medical equipment & protective gear , US le hmun dang ami cu tampi in an nih cawk cia i, China ah an stock dih. Mah thawngpang,mipi a lauter ngai mi hi CIA ni China sin in an hmuh mi a si. Coronavirus ruangah USA ah mi 82,000+ an thi cang. Vawlei cung ramkip dihlak in minung 4,368,613 nih mah zawtnak hi an ngei cang. Mi 293,782 + an thi cang\nMah hi second Western Intelligence pawl nih China le China uico (WHO) an rian ttuan ning an lengter mi a si. Five Eyes intelligence report kha a hman mi asi ti fiangte in a lang cang. Germany lei report zong kha a hman mi asi tinak si cang. Credit- Newsweek\nBe the first to comment on "USA intelligence (CIA) nih China le WHO (China uico) thil thup a phuan piak. China le WHO thil tuah ning cu celh ding si ti lo hi"


Baptist Tlaihtleng - A VEL IN KHAMH KAN SI\nBaptist phu lak ah ruahnak aphunphun in itthen hmanh seh law tlaihtleng paruk (Six principle) nih hin Baptist thlarau (Spirituality) sining le a hmual thukpi in a langhter tiah zumh a si. Hi tlaihtleng paruk nih hin pumpak nunnak ah siseh, krifabu tthithruainak ah siseh, cozah he pehtlaihnak ah siseh, krifabu dang he pehtlaihnak ah siseh, sullam thukpi in le lam tampi in a than/tthan ter. A surlu tlaih khawh nakding ah pakhat hnu pakhat in atawinak bik in fiante kan izuam lai.\n1. Baibal cu kan nawlngeihnak sang bik a si.\nHi tlaihtleng nih Baibal hi a biafang in nan dirpi lai tinak a chim duh mi a si lo. Hlanlio ah Pathian nawlngeihnak nakin Pope nawlngeihnak a sang deuh ah an rak chiah mi (Hierachical structure) kha thlen tinhnak a si. Baibal cu Pathian thinlung a langhter tu a thlalang a si ca ah Baibal dihlak nih a langhter mi Pathian thinlung put kha Baptist krifabu hruainak ah nawlngeihnak sang bik a si lai. Aho minung ruahnak hmnah Baibal chung i Pathian duhning nakin sang deuh hlah seh. Phundang i chim ah cun, dawtnak, remnak, dinnak, daihnak le luatnak a si mi Kri phung cu Baptist kan phung a si lai i Kri cawnpiaknak cu kan bu nawlngeihnak asang bik ah kan chiah lai tinak a si. (Johan 8:32-34)\n2. Zumtu poh tlangbawi kan si. (I Piter 2:18)\nHi zumhnak hi England ram i Baptist hruaitu a si mi John Murlon tehna nih biaknak lei uktu a si mi hna achangchang in nawlngeihnak (Hierachy of Papal Authority) an rak duh lo nak chung in a chuak mi zumhnak a si. RC le Englican krifabu hruaitu Bishop le Pope te nawlngeihnak ahleihluak a si mi remhchunhnak (reformation) pa khat zong a si. Hruaitu le zapi karlak thleidannak a rak ngan tuk ca ah Bishop le Pope nih Zisuh dirhmun kha an laak i Pathian le zapi karlak dawnkhaantu ah an cang. Cu ruahnak hmaan lo mi cu zumtu poh tlangbawi kan si ti mi zumhnak lawng nih a lehthal khawh tiah an zumh.\nHi zumhnak nih mipi hi pasator le krifaupa tluk ah a chiah dih hna tinak a si hrimhrim lo. Mipi le Pathian karlak pehtlaihnak ah Kri tluk in aho hmanh nawl an ngeih kho lo tinak a si. Zisuh Kri lawng hi Pathian le minung karlak lamkaltu a si ca ah amah ton nakding ah zumtu pakhat cio nih aa tlukte in nawl kan ngei dih tinak a si.\n3. Uknak le biaknak rianttuannak kan danter ( Separation of Church And State )\nVawleicung krifa tuanbia a mui chiattertu hna lak ah pakhat cu Constantine siangpahrang chan lio ah Rom cozah uknak le krifa biaknak cu pakhat ah an rak ser i krifa nih krifa a si lo mi kha minung sinak ah thleidan nak (abuse of human rights) phunphun an rak tuahmi kha a si. Cu thil cu fimnak ah ilak in protestant tthekhat le Baptist krifa hruaitu hna nih uknak le biaknak hi komh si ti hlah seh tiah an tthen. Chim duh mi cu, biaknak nih vawlei uknak nawl kha aa ngeihchih tik ah a nawlngeihnak kha a tthawn tuk ca ah biaknak lungput le thlarau kha a tlau i biaknak a muisam kha a chaitter tinak a si.\nBiaknak nih uknak kha a bawmh khawh bantuk in a buaiter khawh ve i cu bantuk cun uknak zong nih biaknak kha a bawmh khawh i a buaiter khawh ve. Annih cu anmah le an lam cio in hman thiam ahcun mipi tthatnak a chuahter khawh nain hmanthiam lo ahcun mipi rawhnak le buainak a chuahter khawh ve. Cuca ah uknak le biaknak cu achung in aa tlai mi a si ko nain nawlngeihnak ah aa tthen lawng ah mipi ca ah tthatnak tam deuh an tauh kahwh lai tiah an zumh. Englalnd ram Baptist dirhtu Thomas Helwys tehan nih 1612 hrang ah zei cozah uknak le nawlngeihnak hmanh nih biaknak hi hna hnawh hlah seh, biaknak nih zalonnak (religious liberty) a ngeih awk a si tiah an rak dirpi ruang ah thawng an rak tla i thihnak tiang an rak ing tiah kan hmuh.\n4. Mah bingte in krifabu nawl ngeih nak ( LocaL Church Autonomy) kan dirpi.\nLocal church krifabu nawlngeihnak ti mi hi krifabu pakhat le pakhat nawlngeihnak icuhnak ding ah le krifabu kip komh nawlngeihnak (association le convention) zuamcawh ding ah ngeih mi nawlngeihnak a si lo. Baptist krifabu nih a pommi mah bingte in nawlngeihnak cu krifabu dang he komhnak (fellowhship) rianttuannak kha a hrawktu (divisive autonomy) nawlngeihnak a si lo. A dihtthohtu (unity autonomy) nawlngeihnak lehlam a si. Baptist thawkka te in midang he nunhrawmnak le krifabu dang he hawikomhnka lungput (congregational unity) hi Baptist sining a si zungzal.\nCu ruang ah 1655 thawk in England ram Baptist krifabu lakah “association” (pengkomhnak) an rak thawk can gi locah churches vialte komh in rianttuanttinak an tuah. General Assembly (Ram pumpi komh nak) zong hi 1660 kum thawk in England ram Baptist Associations vialte komh in hmasa bik an rak tuah tiah kan hmuh. Midang he aa kom kho lo mi local church dirh khi Baptist kan kalning a si bal lo. Cu bantuk ruahnak in local churh a dirhmi hna cu Baptist kan kalning in a kalmi kan si lo ti hi mah le mah itheih hna usi law a ttha. Baptist nih krifabu dihlak i a lu cu Kri a si ti kha aa tlaih i Kri tukhaal ttha pa khat tang ah zumhnak aa kha tmi tuu dang he komh in rianttuanttinak (ecumenical body) kha fakpi in a dirpi. Local church autonomy nih a dirpimi cu pakhat le khat i hlat chinchinnak ca ah a si lo; mah umnak hmun cio i inaih chinchin ding ah a si. Baptist nih dannak lak ah rualnak (unity in diversity) timi ecumenical zumhnak kha a pom.\n5. Pumpak duhthimnak zalonnak ( Liberty of individual conscience)\nHi zumhnak hi zumtu pakhat nih a duh poh in a nung kho tinak a si lo. America ram Baptist a rak thawk tu Roger William nih krifa biaknak ah mizei poh nih luatte in Kri an cohlan khawh nakding ah biaknak zalonnak (religious liberty) kong hi 1631-1635 karlak ah America ram Massachusetts ramtthen Salem khua hrawng ah a rak chim ruang ah ramtthen chung in an rak dawi. 1636 kum ah Rhode Island Colony a rak ser. Cu colony cun Pathian a bia mi kip nih luatnak tlamtling gneih kawhnak nawlngeihnak kha England siangpahrang Charles II sinah 1663 ah ca a rak ttial ruang ah nihin America le nitlaklei mi nih biaknak luatnak tling an hmuh tiah tuanbia ah kan hmuh. Baptist hruaitu hmasa pawl ruahnak ah, midang hranak a pe mi le dawnkhantu a va si zong ah aho poh nih a duh mi poh kha tuahnak nawl a ngei tinak a si hrimhrim lo. Cubantuk i a sullam kan ilak ah cun Baptist kalning in kan pial cang tinak a si. Hi zumhnak i a sullam taktak cu hi hi a si: Mizei hmanh Pathian zumh nak kong ah cun mahte in tuannak, thleidannak, cohlannak phuannak nawl a ngei. Aho hmanh nih mi pa khat a zumhnak kha soi nak nawl le sualphawt nak nawl a ngei lo. A zumhni cung zong ah nawl a ngei lo. Pakhat le pakhat anemnak i ichimhhrin le icawnpiak nak nawl lawng a ngei. Baptist nih hramhraam lunghtlennak (forced conversion) a pom lo. Aho hmanh ni anmha le an lungthlehning cio in Zisuh hi panh seh law a rian zong ttuan ko seh. Zumtu aho poh nih mah le duhthimnak (free will) aa tlukte in kan ngei dih tiah kan zumh. Hi bantuk luatnak pek a sinak cu mizei hmanh krifa he pehtlaihnak ah dawnkhaantu um hlah seh tinak a si.\n6. Zumtu hna upat hnu tipil innak (Adult baptism)\nUpat hnu tipilnak Baptist i an rak pomnak a ruang cu Baibalca biakam thar chung ah Bawi Zisuh cawnpiaknak ah si seh, zultu han cawnpiaknak ah si seh, ngakchia tipilnak (infant baptism) cawnpiaknak le tuahsernak a um hrimhrim lo ti hi an rak dirpi. Cuca ah ngakchia tipil innak a pom mi le hi kong a cawnpiak mi Baptist an um ah cun cuhna cu Baptist kalning in a pial mi an si cang ti kha kan fian a herh. Ngakchia tipil innak a pom mi krifabu hna i an laak mi Baibal hi Lamkaltu 2:41 i “mi tampi nih tipil an ing i an bu ah mi thongthum tluk an ichap” timi le Lamkaltu 16:33 chung i “an inchungkhar dihlak in tipilnak an ing colh” timi pawl khi an si. Asinain ngakchia tipil va pe hna u timi cawnpiaknak Zisuh kaa in si seh, Paul kaa in si seh a chuah nak a um lo. Upa kha tipil va pe hna u ti thengtheng zong Baibal ah a um lo nain Tipilpetu Johan si seh, Zisuh Kri (Mat 3:16-17) si seh an ngakchiat lio ah tipil an ing lo, an ngan hnu ah an ing ti kan hmuh ca ah Baibal ah zohchunh awk a um tiah kan ti khawh. Cun Zisuh nawlpek mi (The Great Commision) Mat. 28:19 ah tipil pek nak hlan ah “miphun vialte kha ka zultu ah va ser hna u” ti aum i, mah bia nih zultu a si kho ding mi dirhmun cu chia-ttha thleidannak a ngei kho mi upa dirhmun a si ti a fiang. Cuca ah Zisuh i a chim duh mi cu ngakhcia tipil pek si lo in amah zultu sinak zumhnak a ngei kho can gmi upa kha an si. Baptist hruaitu a rak simi John Smith zong nih amah le amah tipil a rak ipe. Cun Roger William tehna zong upat hnu tipil innka kha fakpi in an rak dirpi. Kawlram siangbawi hmasa Adoniram Judson zong Congregationalist a rak si nain India a phak hnu ah a lung a pem i tipil a ing tthan ti kan hmuh. Cun tipil innak he pehtlai in Baptist nih ti chung pil nakin Zisuh chung pil kha biapi deuh ah a chiah. Tichung pil (immersion) cu Zisuh chung pil langhternak hmanthlak a si (Rom 6:6-10).\nRev. S. Ngun Ling\n(HBA Hmurka, July 2005, pp.5-10)


KAN HNGAKCHIAT LO VAKOK AN ZUAN KHA KA PHILH KHO LO – The Chinlung Post\nNovember 26, 2020 admin Chin 0\nPathian rian tuanning cu chunglei in lenglei (Inside out) ah a si. Minung pum chung bik ah a ummi thlarau in thinlung le taksa (inside) hna kha a damter hmasa i cu hnu lawngah thluachuah kan timi, lenglei chawva rumnak te hi an si tawn. Nain Satan rian tuannak cu lenglei in chunglei (Outside In) a si. Hmuh khawhmi chawva duhnung in a kan lem i minung nunnak chungah luh ai tim.\nCucu Baibal nih minung mithmuh ah a hman ngaimi lo tungin thihnak lam a kan kal pi tu lam a si a ti. Miphun dawt kan timi zong chunglei kan innpi “CHIN” hi a ngan dam hmasa a herh.A hnu deuh a si mi lenglei chawva le a min ah thanchonak tiah an kawh mi hna nih a ngan dam ter kho taktak lai lo.A ngan dam phawt hmasa lawngah amah tein nunchung a ka kawl khawh dingtu a si.\nChunglei in lengah a chuakmi policy maw kan i thim lai lenglei in chunglei ah a lut mi policy dah kan i thim lai? Phun dang cun mah tein pawcawm si maw kan i thim lai bawmh hal mi si dah kan i thim lai? Ka ngakchiat lio ah Aibur khua lu tlangpar cung i Vakok an rak zuan i mitthep loin kan rak cuanh tawn kha tutiang ka philh kho lo.Ka upat hnu cun ka hmu ti hna lo i an cii a mit cang rua tiah ka rak ruah salam.\nAn cii mih siloin kawlrawn i awtaw sinah bawmh hal in a va tlawntu a rak si diam ai. A mawh bak lo. A mawh lonak cu political science ee, social science ee.. principle ee… cu doctor ee timi pawl hmanh nih awtaw thladem tangah an hna a ngam kho rih cu.. Zei ti awk tha. Kum 5 chung cu party dictator awtaw nu hmurka kaa khat le meithal dictator bawizik pa hmurka kaa khat in kan ram cu an khel lai i kan nih cu a zoh sawh tu, Credit: Salai Tin Maung Win


Breaking News: Pathian A Ttha Tuk Kan Naupa Cu Damnak Tlamtling Ahmuh Tthan Cang – Chuncha News\nBreaking News: Pathian A Ttha Tuk Kan Naupa Cu Damnak Tlamtling Ahmuh Tthan Cang\nTedim sii-inn ah COVID-19 zawtnak in chiah mi Case No.318 voi hnih tiang zawtnak an chek nak ah pehtlai in Negative a piah ca ah nihin sii-inn in an chuahter cang.\nPhoto/ IPRD Tedim .\nNulepa sin um an duh saling te a si. Khi thilthuam pi nih khin a thinlung ah tihphan nak a pek ngai men lai. Sibawi ca zong ah zohkhenhnak a fawi lo kho, Pathian nih damnak pe colh hram seh.\nTulio vawlei cung pulzawtnak tlangrai nih a den cuahmah ruangah mipi cu lungre thei in le vansang in um cio a si,Hmanh seh law zumtu a fale hna nih cun a mah bochan bute he zumhnak in hmai ah fung chin chin ko hna uh sih.\nThawngpangdang<<US President a cuhmi paoh nih election lai ahcun cucu ka tuah lai, khakha ka tua lai tiah election campaign lio ah mipi lunglaaknak le lemsoinak ah an chim cio. Asinain a chimning bantuk in a tuah taktak mi nak in a tuah lomi an tam deuh lai tiah ka zumh. President cheukhat cu Election campaign an tuah lio ah mirum tampi sin in phaisa bawmhnak an laak, Media pawl duhning zawng in bia an chim, teinak an hmuh taktak tik ah phaisa a bawmtu hna, media lei in a bawmtu hna duhning loin rian an tuan ngam ti lo. Cucaah thil dik an tttanh ngam lo, media duhning le a bawmtu hna duhning lawng in rian an tuan.\n1) Jerusalem cu Israel Capital ah ka cohlan lai a ti bantuk in a cohlan pin ah, US embassy cu Jerusalem ah a thial. 2) US tax petu hna phaisa hmang in nau thlak, nau thah, nau hrawh a pommi hna, International abortion tuahtu NGO le INGO pawl bawmnak a phih piak hna. US I Abortion a tuahtu Planned Parenthood pawl zong federal funding a phih hna.3) Obama nih a rak sermi transgender school law a thlen, public Sianginn I thlacam a ngah lomi phung zong a hrawh.\n4) Obama nih Iran duhning in an rak tuahmi, Iran Nuclear-Deal, hrawh taktak. Sanction zongh a tua chihh. Iran cu muslim ralhrang terrorist a bawm tu bik a si. Iran ah sipuazi a thli tein a tuahtu, Tuluk company Huawei company ngeitu i fanu, Meng Wanzhou cu Canada ah a tlaih ter hna I taza a cuai ter hna.5) America ram ah Oil/Gas a chuah I, middle east pawl a bochan tawnmi kha a dongh ter. America ramsung ah oil/gas tampi a chuah tik ah middle east pawl duh tawk in sanction a tuah khawh hna.\n6) 1969 ah America ram ah rian ngei lomi, a tlawn bik le riantuantu an tambik caan sipuazi a tha bikmi caan a ser khawh.7) Christmas ah White House in “Merry Christmas” tiah vawlei pi theih in a phuan ngam. Obama chan ahcu Merry Christmas tiah a chim duh lo, Happy Holiday” a ti. Obamacare ruangah, health insurance ngei lomi cozah nih dantat mi phung a thah.9) UNO ah Israel fek tein a dirkamh. Obama chan ahcun Israel cu dirkamhtu cu chim lo, mawhchiat an tong zungzal.10) Religious freedom act thar a tuah, biaknak zalonnak phung thar a ser, na zumhnak ruangah tazacuai khawh a si ti lo. Obama chan ah khrihfa cheukhat an zumhnak an dirpi ruangah thongtlak an tong.\n11) North Korea nih nuclear test a tuah tawnmi cu a zor ter.12) Khrihfa a thattu, an hngawng a phet tu hna, ISIS muslim ralhrang a thio dih hna. A thong in a thah hna. An hruaitu Abu Bakr al-Baghdadi zong a thah.13) Hlan lio North Korea ral ah American ralkap thimi pawl ruak USA phurh dih hna. 14) Supreme court ah conservative, Pathian zummi judge pa hnih a thut ter hna.\n15) DACA law (human trafficking ah an hman) a thlen, ramdang mi a hlei in Latin leimi US ah a thli in a luttu pawl a zor deuh.16) US Cozah in mipi an temtawntu phung tampi a hrawh.17. China he trade deal a tuah khawh. US nih China he chawhlehnak ah kum khat I, US $400 billion reng lo sung tawn. Asinain a ra laimi kum 2 chungah China nih US sin in US$ 220 billion man a cawk cang lai.\n18.President Trump hruainak in US, Mexico le Canada nih USMC trade deal a tuah khawh I, NAFTA a hrawh. US nih kum khat ah US$ 26 billion a hmuh chap hlei ah US GDP US$ 68.2 billion a kaiter lai. 19, US Mexico border wall meng 100 tluk a lim cang. Meng 90 a thar chuah. Mah ruangah rit si, mi tha lo, Gang le minung zual a zor. Nu tampi cu gang nih US ram chungah an luhpi hna I, an zuar hna. Mexico president thar he hnantlaknak laak in US le mexico ramri cu Mexico ralkap a conghter hna. Phungning lo lutmi, minung, gang le drug a zor. biakilh: Talkshow tuahnak ah ka chimmi chung in ka laak thanmi a si.”\nR.I.P.Daw Aung San Suh Kyi Zohkhenh Le Kilvengtu U Soe Win Cu Tunaite Ahkhan Athi


Hakha Aiawh In Winner A Cotu Nu Cu US Ah Miss Universe Zuam Ding In A Phan Cang - TIMES OF CHIN NEWS\nHakha Aiawh In Winner A Cotu Nu Cu US Ah Miss Universe Zuam Ding In A Phan Cang\nPosted By: thawngthawng May 7, 2021\nHakha Aiawh in 2020 Miss Universe Myanmar ah Winner a Cotu Miss Thuzar Wint Lwin cu Miss Universe ah i Zuam ding in US ah a Phan\nMiss Thuzar Wint Lwin hi Myanmar ralkap uknak duhlo cawlcanghnak zong ah fak piin thazaang a chuahmi a si i “Queen of Democracy” tiah upatnak minhleng zong mipi nih an pekmi a si. Miss Thuzar Wint Lwin cu Miss Universe (2020) zuamnak an tuah nakding hmun Seminole Hard Rock Hotel & Casino, Hollywood ah a phan cang, tiah theih a si.\nMay 7, Yangon\n(Myanmar Labor News)\nRelchap>>> Ralhrang Bawi Min Aung Hlaing Hi A Chir Tuk Ko Cang Lai!\nMisual zong i chir caan an ngeih ve bang, tutan Uknak firtu Min Aung Hlaing Cu a chir tuk ve ko lai. Asinain Chir zong ah san atlai ding a si lo caah a pah chih lawlaw i a si ko cang. Tutan Min Aung Hlaing nih a chir tuknak ding a ruang tlawm tein ka van langhter hmanh lai!\nPakhatnak : Voidang tawn bang mitkut thaw zongin a it kho ti lai lo. Tutan uknak a lak hnu ah, ramdang nih an phihmi vialte a sunghmi khi Million tamtuk man a si lai. A sunghmi dihlak kan langhter kho lo nain a sungtuk hrimhirm ti cu theih khawh a si.\nPahnihnak: KNU ral a dohnak ahhin zeizat kho dah a sungh hnga? KNU nih March 25 i, Ralkap sakhan an lakmi pakhat hmanh kha $ 10 Miilion leng a si lai tiah an ti! A dang vialte sakhan an lakmi an hriamnam le a hmanmi thilri a sunghmi hi a tlawmbik in $ 15/20 Million a si hrimhrim lai.\nPathumnak: KIA ral a dohnak ahhin zeizat ko dah a sungh hnga? Alaw Bum tlang sakhan KIA nih anlakmi kha Million zeizatman dah a si hnga? KIA nih rakap sakhan an lakmi hi, thlakhat chungah Sakhan pahra hrawng a si. Khi vialte an lakmi thilri khi $ 20/30 million cu a si hrimhrim lai.\nPalinak: Nai te i, KIA nih an kahmi Cunglei raldohnak MIL Mi-35/24D kha a man an chim cio tikah 36 Million man a si ee tiah an langhter. A man a tam kho taktak. Panganak: A ralkap a thimi an tam tuk lawmmam. Rakap tha nih cun an ralkap pakhat sungh hmanh an duh lo. A sinain Min Aung Hlaing cu a ralkap thih hi zeihmanh ah a rel rua lo. A thimi an hei tam khawh ning. A ralkap minung zeizat ko dah a sungh cang hnga?\nA ralkap a thimi hmanh cu ui thih le ar thih in an ti. Min Aung Hlaing nih hi vialte a sunghmi phaisa le Minung nunnak a sunghmi hi i chir loawk a tha lo. Cu pinah a sungh than dingmi a ruah ahhin a celh ve bel lai lo. Nain kachir ahcun ka thi colh lai ti a theih caah a pah chih lawlawmi a si cang. Min Aung Hlaing SAC kan teinak dinghi caan a rau ti bel lai lo tiah ka zumh!\nA ruang cu Myanmar minung nih Min Aung Hlaing an cohlang ti lo. Teinak kan hmuh tikah Min Aung Hlaing Le A Ralbawi Pawl, Laimi chungin Zeimawzat (Min Aung Hlaing Bawmtu) tbk fak taktak in taza kan cuai te hna lai. Sualnak a ngeilomi Minung 700 leng a thattu cu an sualman an hmu ve hrimhrim lai. By Tincung Lian


Thantlang ummi caah thawngpang ṭha taktak-VIDEO – Chin World News Evening\nKawlrampi Vice-President Henry Van Ṭhio cawlcangh zoh lengmang tikah, uar a um tuk hringhran. Tutan zongah Thantlang Sianginn sang ah dintikhor cawhmi zong amah bawmhchanhnak thawngin zeimawzat aa liam tiah tiah kan theih. A rau hlan ah Thantlang mipi nih dinti an hmuh khawh lai tiah ruahchannak a um.\nHi kong he pehtlai in Thantlang Peng sipin rianṭuantu pakhat a simi Pu Van Zauk Fambawl nih cun,“Vice-President Pu Henrry Van Ṭhio bomhchanhnak thawngin thantlang sianginn sang dintikhor cawhmi cu nazi pakhat ah gallons (5000)၊zankhat ah gallons (120000) kan chuahkhawh cang i rauhhlan ah thantlang mipi nih kan din khawh cang lai.\n“Hi dinti chuak hi Vice-President Pu Henrry Van Thio nih akan bomhmi tiinn gallons (50000)tlum tiinn ah kan thlak lai i mipi sinah kan phakter lai. Mipi zawn aruattu kan pa Henrry Van Thio nacungah lunglonhnak mitthli aluang ee. Bawipa nih thluachuahza he indirpi in lam in hruai ko seh,”tiah amah pumpak facebook cahmai ah a taar.\nA rauh hlanah hi dintikhor an cawhmi zong tlamtlingte in an lim khawhnak hnga thlacamnak in bawm cio rih hna usih. Thantlang mipi nih dinti thiang an hmuh khawhnak hnga thazaang a chuahtu Vice-President Pu Henrry Van Ṭhio zong Pathian nih a thluachuah za he lam hruai ko seh!\nVIDEO timi ahhin click tuah law video zoh khawh a si lai.\nHakha sipin lutlai pawl hmanthlak le facebook comment ah a van chia kho nan um hnga maw?


Yangon Cozah Nih Eleven Media Pawl Ngaihthiam Nawlnak Ca Tial Dingin An Fial Hna – Chin 7 News\nYangon Cozah Nih Eleven Media Pawl Ngaihthiam Nawlnak Ca Tial Dingin An Fial Hna\nOctober 23, 2018 admin MYANMAR 0\nYangon cozah pawl nih eleven media group i rianttuantu minung 3 an tlaihmi hna cu ngaihthiam nawlnak ca mipi hmuh theih awkin ttial hna seh tiah hi hna pawl nih an ca ttialmi kong le an tlaihnak hna kong he pehtlai in an chim.\nHi hna 3 an tlaihnak hna a ruang hi Yangon budget a hman loning le ziknawh firtlei aa telning newspaper ah an ttial ruangah Yangon cozah pawl nih hin palik sinah complain an tuah i October 10 ah khan tlaih an si.\nHi an ca ttialmi hi an ruahnak sawh sawh in ttialmi si loin parliament ah law sertu pawl nih hi budget kong an i ceihnak kong hi eleven media group pawl nih hin an ttialmi cu a si ko i anmah law ( zulhphung) sertu pawl hrim hrim zong nih a hman ko an ti.\nHi hna 3 an tlaih hna ruangah hin mipi an thin a hung i duhlonak a tampi an langhter, hi hna 3 hi a tu hi court hmai ah chuahpi ding an si cang i kawlram President U Win Myint nih Kawlram media lei in zulhphung he pehtlai in Yangon cozah pawl cu “ media pawl court ah chuahpi an si hlan ah remnak ser oh zuam hmaisa ding a si ” tiah a rak ti hna. Court i chuahpi an si canghnu ahcun President zong nih hin an biakhiahmi cungah nawl ngeihnak a ngei lo.\nCu President nih a timi hna he pehtlai in kan hnu zarh ni 5 ni ah khan Yangon cozah pawl nih ca an ttial i ‘ hi court ah chauhpi an duh lo a si cun nawlnak ca tidin ca ah an ttial a hau lai ” tiah an ti. Hi media pawl nih hin ca an ttial lo i court hmai ah chuahpi an si i court nih thongtlak dingin biakhiahnak a ser ahcun reuter thawngpang thanhtu 2 hna bantuk khan thong an tla lai i an thawngpang a daidep ko lai.\na fate thah i a cancer thlawp a duh lomi nu nunnak liam\nDonald Trump Nupi A Lo Tukmi Model Cu Video Ah Taklawng In A Laam Ruangah A Nunnak Lakding Tiangin Tlerh A Tong


Tuzan Hakha Ah Fiakfairock Band Nih Concert An Tuah Lai – THE CHINLAND POST\nTuzan Hakha Ah Fiakfairock Band Nih Concert An Tuah Lai\nSalai Cung Cung |2018 October 4| Tuzan (October 5 zan) Hakha ah Chin ringawn phu pakhat a simi Fiafaikrock Band nih ks. Sing 25 dih in Carson Hall ah concert an tuah lai tiah kan theih.\n“Hi Concert cu kanmah Fiakfairock Band nih kan tawlrelmi a si. Hi Concert caah hin a lenglei in a kan bawmtu hna cu Main Sponsor in Chin Galaxy Private School le Promise Company an si. Cun pumpak in Myo Myo Cycle Dawr le Salai Ral Peng an si. A zapi bawmhnak hi Sing 17 kan hmuh i hi Concert caah dih dingin kan timhtuah mi cu tangka in Sing 25 hi a si. Tutan kan Concert ah hlasatu hi minung 11 an si lai. Kanmah Fiakfairock Band chung lawng si lo in a lenglei kan hawile Hakha chung ummi zong kan sawm chih hna. Ticket hi a zapi sawng 1200 in kan chuah i Hakha khuachung Mino Groups le Biaknak lei Mino nih a kan zuarpiak. Hi Ticket cu pakhat ah ks. 2000 in zuar a si i a zuartu nih 1500 an i lak Iai, kanmah nih 500 kan i lak ve lai” tiah Fiakfairock Band Chairman Dawt Lian Bik (A lian) nih The Chinland Post ah a chim.\n“Hi Fiakfairock Band Concert nih kan i tinh bikmi cu kan Lai mino pawl nih hmailei hlasaknak lei kan thancho khawh nakhnga le Laimi lakah ringawn tum thiam le hlasak thiam tampi kan chuah khawh nakhnga a si. Mizapi lei zong nih thazaang tampi kan pe peng rih u law, hmailei zong ah pehzulh peng khawh kan i zuam lai” tiah a chimchap.\nTutan Concert ah hlasatu hna cu; Cung Hlei Lian, Paling, Thawng Van Mang, Lungtum Kheng, Clinton, P. Cung Lian Thawng, Van Siang Mang, D. Thawng Aa, Ruth, Dawt Chin Sung le Mercy an si tiah kan theih.\nHi Fiakfairock Band cu 2013 February le March in rak thawkmi a si. Tukum he hin avoi 4nak concert an tuah a si cang lai. Hakha le Thantlang ah hman bikmi ringawn tumtu phu zong an si. Chairman ah Dawt Lian Bik (a lian) Secretary ah Nun Ceu Mang (Ta Ceu), cun a bawmtu ah Zomi (Ami) , Treasurer ah Lian Bawi, a bawmtu ah Kyaw Kyaw an si tiah kan theih. +++\nPrevious Global Chin (Falam) Organization Nih Lailun Ah Museum An Sak Lai\nNext Thantlang Peng Cozah Sianginn Laica Chim Minung 300 Renglo Nihnih Chung Training An Pek Hna


Pennsylvania Ah Le A dangah Lih Hrawkhrawl Tehte Kan Tlaihmi Pawl A Tawifiannak In – The Cherry Par\nPennsylvania Ah Le A dangah Lih Hrawkhrawl Tehte Kan Tlaihmi Pawl A Tawifiannak In\nRak ngaive te u amak tuk cang hi. Achimmi cu Joe Biden nih Obama chan hlanin hrawkhrawl, lih in vote tuahnak groups kan rak dirh cang a ti a ti. Lih Groups a min a tha e.\nPennsylvania ah le adangah lih hrawkhrawl tehte kan tleihmi pawl a tawifiannak in ka chim lai ati. Vote thlaknak ah cabawm long in 6877 vote kan hmuh a ti. Cun hrawkhrawl in an tuahmi hrawkhrol in vote 69140 le 682770 vote kan hmuh rih a ti. A chimmi rak ngai te u a tampi rih. Mithi Cia minung 20000 nih Pennsylvania ah Joe Biden an vote a mak taktak ti u. Mithi an thothan lai, thianglawr niah timi kha, an tho taktak ko cang rua.\nRelchap khawh a si, thawngpang dang zong. NITHAR ACHUAK TRUMP CAAH; Thawngpang thar pakhat cu Jackie Lacy Lacounty nih California ah lih in an tuahmi vote dingmi ithimnakah, tuahtermi 8000 a um tiah hmuh a si than. Phungninglo minung kha vote thlakternak ca an tuahter hna ti a si. Atu hi zohfeltu nih a zoh lio a si. Adikmi a si ah cun Trump ta asi te lai. Court justice ah chuahpi cang lai. An zohfel lio a si, Nathin lung daite rak chiah law , Trump hnuah thlacam rak bawmve, Millions nih a caah thla an campiak.\nGeorgia: ah anhmuhmi vote Memory card kan philh sualmi 2600 Trump vote, cun memory card a upload kholo tuahmi vote 2755 nak tam Trump . Douglas County ah Lutheran 739 Memory Card chungah vote a ummi 128 vote Trump.156 Vote Joe Biden, 7 Vote Jurgen Sen, 2 vote minlo.\nBiaceihtu cu kancung athumi kan Pathian asi te lai. Kha ka bia ka vun peh lai; Trump cu USA president a tlinle cangka in a sual an kawl. Russia nih an bawmh an rak ti. Mi fanau a dir cingcing a mah long. A fa le nih biatak te in an dirpi. Nupi cu holhlo mi daite a si. Nain a thinlung a tuar har tuk ve ko lai. Trump cu riantuan a fellomi an rian in a dinhter thluahmah hna cucu USA thawngthan seh, lianngan thanseh, USA dirkamh taktak cu a si. Ahohmanh a hual hna lo, biachim zong ai sumve lo. Ram saw hna seh I biatak hna seh a ti. President a tuan lai niah, Bible cungah akut a chuah i Pathian ka bawm tiah biakamnak atuah! bantuk tein Pathian nih a umpi taktak. Amah thlak duhah mirum tampi nih an chawva an chuah, Media nih a thatnak pakhathmanh a chimpiak duh lo, sihmanhsehlaw Pathian nih a dirpi zungzal. Innrangpi ah Pathian sin thlacamnak atuahpi hna , thlacam kan bawm u a ti zungzal, Pathian kha Pakhatnakah achiah.\nSualpuhnak tiang an rak tuah, a cazong an thlehpiak rih. Nihin ni ah USA election 2020 zongah a vote an fiarpiak rih fawn . An tuahto ning hi Pathian nih keimah ka bochan sehlaw teinak ka pekthan lai a ti caah a si ko. Tutan election cu vote a tangmi state ah an rel dih lai, pinah thawngthanhnak an tuah lai a hodah vote tamdeuh a hmu timi. Court ah an phan lai,Cun Supreme court justice ah biaceihnak an phanthan te lai micheukhat state cu. Cucu an zohpiak hna lai I, January 20 ah kan president cu pehthan a si te lai.\nGeorgia cu nihin vote a hodah a dikmi vote a hmu timi an vun thanh cang lai. Trump a duhmi nih vote an pekmi kha an rel chih lomi tamtuk an hmuh . Memory Card ah an hmuh rih, hihi tuah sualmi a si lo an tuah hrimhrim mi a si caah an tuhmi theipar cu a tuhtu bantuk in a zun cang lai. Democratic party kumpi kumli chung an rak tuhmi facang ci cu a hmin an tha I, fafui a tlai kho taktak a bawrbawr in an um. Obama, Hillary, Joe Biden le Nancy Pelosi nih an lala mifa hna he an zun cang lai. An phawrcawk te lai maw. USA president tuanbia ah achiabik Obama a si an ti, cunak a chia deuhmi tuanbia cu Joe Biden a si cang lai.\nAn hmuhmi vote rello mi cu Trump ta deuh longte an si. 2020 itimnak cu a Linsa taktak a hopoah thawngpang theih lai I ngeih cio a si ko. Kan dirpimi hi kan ke bunhnak zumhnak hramhe ai pehmi a si. Keimah cawngthai in ka thai, aduhmi zalawngte in relkhawh a si. Na hawi sinah na relter khawh nain ka bia merhpiak lo ka duh. Cafang palhnak le tlinlonak atampi kho. Credit: Joseph Thawng Z Ting\nMichigan Ah Trump Nih Teinak A Co, A Tei Timi Nan Hmuh Than Te Lai. →


Pastor Nu nih pastor rian a dinh tak i hitihin Hman ai thla i tam taktak Phaisa a hlawh – Zeitin na ruah? – FIAKFAIROCK\nPastor Nu nih pastor rian a dinh tak i hitihin Hman ai thla i tam taktak Phaisa a hlawh – Zeitin na ruah?\nNicole Mitchell kum 33 mihi Ohio Baptist a simi chungkhar in a tthanglian mi a si i a nu le a pa zong mifel an si an chungkhar ning in Pathian a ttih mi an si i nuamhheih nak le hawisin va chuahlangh i nungak tlangval lei i vai ciahpiah ti bantuk pawlcu a thinlung ah hin a um lo i a ruah hrim a ruat bal lo.\nUniversity a dih hnu ahcun a canttha hna cu Jesuh khrih ca i hmang dingin pastor rian cu kum 6 khengte a ttuan i a si khawhtawk in Pathian ram caah ai zuam. Kum 2001 in 2007 karlak chung hna kha cu tlangval zong a ngei lo i a hnamh zong ai hnam ballo Jesuh cu a tlangval ah ai chiah i Pathian rian bakcu ai buaipi ti a si, hi chung ahhin tlangval helhneih tu hrim zong a ngei lo ti a si.\n2009 ah khan John timi he an i um i fa 3 an nei, sinan an khrihfa bu chung ahcun a sining le a ruahning cu a chim a mah hi Nu le Pa sinak kemh in ai chim tikah cu thil cu a mebers pawl nih cun a ruahning a si lo ngai i a chim mi zong cu an rem loh.\nTicun 2017 kum khan khrihfa bu cu a chuahtak i a mah ah ttemttawn tu a nei tilo i zalong takin hman ai thla i a hmanthlak pawl cu a zuar hna.\n2019 ahkhan Onlyfans account ai tuah i a duhning poh in sexy ngai in hman ai thla i a duhmi sinah zuarin tangka tampi lakluh nak ah a hman. hi a hmanthlak zuarmi hin thlakhat ah $100,000 renglo a hmuh ti a si.\nTaklawng i hman i thlak i pawcawm nak kawl hi ka tuahding hrim pei a rak si hi ka nun zong kai nuam tiah a ti hnge hnge.\nRIP : A Poi Tuk E Pastor Le Krifa Upa Pakhat Cu An Members Minung Pa 8 Baptism (Tipil nak ) An Pek Hnu Hna ah Ti Nih Fanh Hna I An Nunnak A Liam\nA Nulepa nih An Cawnpiak Tuk Ko Nain A Ngai Lo i A Hawipa Tleirawl Tlaih hrem A Timh Caah Faktuk In A Mualpho (+Video)\nA Lemcan Mi Ah Minung A That I An Sa A Ei Hna Ruangah Tleih A Si


LUNG AHMUI TUK CANG, TEDIM MIPI RALKAP PHOMH AN TIMH CANG HNA – The Chinlung Post\nThawngpang ttha si ko cang, Ralhrang kawlralkap le palek hna cu ttihnung ngaiin ralrinnak an pek cang hna. Tedim khuapi cu Tedim mipi le khuami hna nih kan uk cang. Ralhrang uknak tangah kan um ti lo. Cucaah ralhrang kawlralkap le palek lei nih License a ngei mi Metihal paoh Palek sin ah ap cang uh timi nan au rih asi ahcun kan in kah hna lai.\nCulawng siloin khuami siseh inn ngeitu hna nawlpeknak tel loin ralhrang le ralkap palek hna nih kan inn le kan lo ah nan rak luh ahcun khuami kan i bawm lai i, kan i kah cang hna lai tiah Tedim Civil Society Support timi official facebook nih an langhter cang. Cun a tangah an ti tthan rih mi cu Civil Armed Force tiah an i ti rih. Hi konghe pehtlaiin thanhnak an tuah ve hna.\nFalam le Hakha tibantuk zongah Civil Arm Force, Mipi hriamtlai timi an langhter in catar nak zong an tuah cang ti asi. Ralhrang kawlralkap le palek kan doh cang hna lai, Mipi hi ralkap kan si dih cang timi thawngthanhnak cu mipi vialte hmuh le theih dingin an tarlangh ve. Tutan ah Tedim nih ca an atar langh mi hi uar an um taktak.\nHi catar le thanhnak tuahmi hi phundang in chim ahcun ralhrang ralkap le palek kan in kah cang hna lai, ral thawh ding in timhcia kan si cang timi thanhnak bantuk a si. Tuan deuh ah hi konghe pehtlaiin CRPH zong nih thanhnak an rak tuahmi cu ralhrang kawlralkap le palek hna hi nan nun himnak ding a si ahcun kap hna uh, tiah nawl an rak chuah ve cang.\nGOOD NEWS TAKTAK HAKHA AH PAKHAT A CHUAK CANG


US um Laipa pakhat CNF/A a bomh hna ruangah US biaceih bawi nih thong in a luat ter – Mizo World News\nUS um Laipa pakhat CNF/A a bomh hna ruangah US biaceih bawi nih thong in a luat ter\nUSA ah Chin mi kan hawi pa Zu din bu in Motor a mawngh ruang ah thla (3) thawngtla ding a si nain, CNF bawmtu Chinland Club (CC) member a si caah, American Biaceih Bawi (Judge) nih thilttha a tuah tawnmi na si a ti i a luat ter. Chin miphun zalawnnak phunkip; Human Rights, Democracy, Self-determination, Federalism etc. etc.caah a ttuan mi CNF hi thilttha a duh mi vawlei mi kip nih tha an pek i, CNF bawmhhi thil ttha ah an hmuh.\nKan Chin unau pakhat zu tam nawn din pah in Motor a khalh (a mawngh) tawn caah vei 2,3 Police nih an tlaih i zeimaw zat caan chung Motor mawngh ti lo ding in Court (Biaceih zung) nih bia an chah piak. A sinain an bia ngaih duh loin, Motor cu a mawngh tthan caah an tlaih tthan i Court ah taza an cuai.\nBiacheih Bawi nih a ti mi cu phaisa tamnawn liam in, thla (3) hrawng thawngthlak khawh na si nain family ca, community ca, Khrihfa bu ca, na miphun ca pawl ah thil ttha tampi a tuah tu na si caah phaisa cu na liam lai lo nain, ni (2) tu thawng kan thlak lai zing-zan in rel a si caah thaizing tu na chuak lai na lung a tling lai maw a ti i, kan Chin u-nau pa nih kaa lawm tuk a ti i, Police Office nih a kal pi. A hawi pa nih a thaizing chun ah a va dawn.\nMiphun caah thilttha tuahnak vialte, Pathian caah ttuanmi vialte hi kan miphun tuanbia ah dawhnagi in a rak tan, Pathian aa lawmh lawng si loin, a cung i kan unau pa bantuk i a bia pi mi can a chuah tik ah hmaihngal ngai in chim-nuam zong a si….\nChin miphun caah tiah CNF ah ttuannak, bawmhnak vial te hi Pathian nih a lak a si ter hrim hrim lai lo…\nCrd:Pu Daniel Sangkhong\nBe the first to comment on "US um Laipa pakhat CNF/A a bomh hna ruangah US biaceih bawi nih thong in a luat ter"


Breaking News; Thantlang ah Dalaan tiah ruah mi pakhat meithal in an kahthah\nMain Editor July 5, 2021 Leave a Comment on Breaking News; Thantlang ah Dalaan tiah ruah mi pakhat meithal in an kahthah\nJuly 5, zaanlei 3:30 pm tluk, Thantlang TABC lampial ah Dalaan a si, tiah ruah mi pakhat cu aho si hngalh lo mi hna nih meithal in an kahthah, tiah kan theih.\n“Chaklei in an vun dawi mi alo. TABC lampial zawn ah khin motorcycle aa cit lio ah meithal in an kah. Tlawmpal ah sii-inn motor nih a phurh i an kalpi. Atu hi Palek nih an check lio a si,” tiah minung pakhat nih The Hakha Times ah a chim. Credit: The Hakha Times, July 5 Thawngpang dang relchih…Ralzam Mipi Hna Cu Ramlak Ah Nan Zam Ahcun Kan In Kah Hna Lai Tiah Hna Lai Tiah Ralhrang Nih An Ti Hna. Sagaing ramthen,Kani peng Khuate lei ah ralhrang phu hna nih luhhnawh hna in, mipi hna cu rallokap an rat tikah tlik zaam lo ding in le tlikzaam ahcun ,ramlak tiang kan in kah hna lai tiah an tlerhkhonh hna.\nRalhrang hna nih an chim nak ahcun, zei tin hmanh in kan in ti hna lai lo, humhimnak nak ding ah kan in zoh khenh hna lai,zeithil hmanh a cang lai lo, khuachung ah um ko uh, Nan um kel ten um ko uh. Ramlak ah nan tlik zaam ahcun thiltha lo tuah mi tiah kan in kah hna lai” tiah an kan ti nain hohmanh khuachung ah kan um ngam lo tiah Kinsanpiah khuami pakhat nih a chim.\nKani peng ah pehtlai in kahdohnak a chuak .July 1 in mipi vengtu phu PDF le ralhrang phu kahdohnak ah PDF lei in minung 4 an nunnak a liam,pahnih hliam an tuar tiah theih asi. CDM tuah mi siangcachim Mg Hlah Myi Thun zong a nunnak a liam, hliamtuar mi zong an um tiah khuami pakhat nih a chim. July 3 zinglei suimilam 9 :45 ah Kani peng Yuatayua ah ralhrang phu hna nih hriamngan in an kah hna caah inn 3 hriamngan nih a khen, minung pakhat a khen chih tiah khuami sin in theih asi.\nJuly 4 ah ah ralhrang phu hna nih inn le dawr ah facang,chiti,cycle,sui,ngun,seh hmanmi sii, zu le a dang minung hmanmi herhhai hna cu an lak tiah khuami hna nih an chim. Kani peng khuate lei in ralzaam minung 30000 leng an um tiah theih asi. Khit Thit Media\nRalzam Mipi Hna Cu Ramlak Ah Nan Zam Ahcun Kan In Kah Hna Lai Tiah Hna Lai Tiah Ralhrang Nih An Ti Hna →\n← Tamu PDF Pawl Nih Ralrin Pek Nak Cathanh An Chuah Cang


President Joe Biden zong tuanbia chia in a hngah ve ko cang\nadmin August 29, 2021 Leave a Comment on President Joe Biden zong tuanbia chia in a hngah ve ko cang\nAn tuah ding mi a tlamtling lai maw ti cu thei a si lo, Upper House le Lower House member angei mi tlawm mi an si nain Impeachment cu kalpi a si cang lai. House pahnih ah Democrat lei member an tam deuh. Natein mah bantuk in Impeach an tuah ding mi kongah Joe Biden le Harris zong tuan bia tha lo an tial ve cang lai tinak a si\nAfghanistan kongah Biden Foreign policy cu chim ding a um lo, US ram, ropui tuk mi caah cun cohlan a har tuk mi a si cang caah le mah lawng si loin. US caah ral nganbik a si mi ISIS-k pawl nih US minung 13, ralkap 11 le sibawi le civilian pakhat an that than caah US mipi cu President Joe Biden cungah zumnak an ngei ngam ti lo\nAtu hi President Joe Biden impeach a duh mi an tam tuk cang i, House ah chuahpi a si lai caah zeidah a law lai ti cu thei a si ri lo. House pahnih ah Democrat lei an tam deuh caah Impeach hi cu a tlamtling lai an zum lo. A tlamtling ahcun President atu Vice President Kamala Harris hi US president a si lai, natein kamala Harris hi Joe Biden nak in a chia deuh fawn caah US ram ca ahcun hna a ngam lo ngai.\nCun Kamala Harris hnuah President si kho ding mi lakah House Speaker Nancy Pelosi a si than hoi caah Republican pawl duh lo mi lawngte an si fawn caah Republican lei zong an buai ngai ve\nVice President Kamala Harris cu US president caah zumtlak a si lo ti cu fiangtein thei a si cang. Southern Border ah illegal migrants pawl hman a buaipi kho lo ahcun zeitin US rampi cu a hruai khawh lai ti cu mi tampi lungreithei in a chia tu a si\nGOP Lawmakers pawl nih Kabul blast ruangah President Biden cu arian in i dinh seh ti an duh ngai, House Minority Leader McCarthy nih a chim ning ahcun Afganistan in Americans citizen le ralkap pawl lak dih an si hnuah President Biden cu impeachment tuah ding a si lai ti Hint a pe cang fawn. Rep. Meijer nih a chim ning ahcun US veteran, US Troops 13, Biden foreign policy a chia tuk ruangah minung 13 an thi mi cu pawi tuk mi thil a si i ngaithiam khawh lo mi asi tiin a chim.\nRep. Cawthorn nih Kamala Harris sin ah President Joe Biden cu a rian in i ding ter ding in ralthanak ngei ding in a forh i, 25th Amendment hmang in President Biden cu a rian in thawl ding in a ti , natein AMERICA hi nu President tangah um an duh lai maw ti cu bia halnak nganpi a si than. Src-RTK\nCBS journalist Ed O’Keefe nih “Nancy Pelosi a tlik nak poah dawi a si lai tiin a chim cang →\n← Joe Biden President a vun tuan bak cu, US ram chung zong a him ti lo


Matupi Lei I Mipi Athat Tu Rahrang Hna Kha Tupi Hmunkhat Chungah Chin Ralkap Hna Nih An Hren Hna – Chintanbo\nJan ni 9 ah Matupi peng i alu le kap asi mi Cing timi lei ah CDF Matupi battalion an um nak lei ah rahrang hna cu si thalo an dawp(hnimh) hnu ahraltuk ah minung 100 hrawng cu lam lo bantuk in an va kal. Cu an kal pah ah Matupi pawngkam hrawng in aum mi khuami pawl hna cu an tlaih hna i an hrem hna an thah pah hna. Tu chun tiah ah an that mi hna ruak zong an char mi an um cang hna, lung afak hrinhran.\nHi ralhrang hna pawl hi an kong lam an dothlah hna tikah sii tha lo(မြင်းဆေး) ti mi an hman hnu ah akal mi an si tiah an theih hna. Hi sii ai tha lo hi (မြင်းဆေး) ti mi an hman hnu ah hin cun an minung lung kha atlau i saram lungthin an keng cang i an tha aba kho ti lo, an mit aku ti lo, ahar tuk mi kha an tuar kho i tihnak timi zong an ngei ti lo cun sual in thil thalo tuah kha an thiam tuk thatlonak lung aken colh tiah theih asi.\nCu bantuk sii tha lo (မြင်းဆေး) ahmang mi ralhrang hna cu Chin ralkap aabawm mi phu CAN, CDF Matupi, CDF Zotung, CDF Lautu Unau ralkpa pawl nih an kap cuahmah ve hna i atu tiangah hin ralhrang hi 40 hrawng lawng a nung in an tang cang tiah an chim.\nCun atu ah ralhrang hna cu Matupi lei tu tupi paklhat chungah lam an tlau i cu lam atlau mi ralhrang hna cu Chin ralkap phun komh hna nih an dawi hna i an kulh dih hna i an kham cang hna tiah theih asi. Hi thawngpang cu cu ka hrawng i khuami hna sin in theih mi thawngpang asi i Matupi Revolution News nih adang te in thawng fehter nak kan theih mi aum rih lo tiah, Matupi Revolution News nih cun an tial. Source MRN


Trump nih Supreme Court Justice an fehter ding mi kong a chim mi cu Democrat pawl an lau bak\nTrump nih Twitter ah fiangtein a ttial cang. Democrat pawl nih an celh lo i, tu lio thawngpang linsa tuk mi si cang. Trump Covid a ngei mi kongah Democrat pawl nih ceilak in an soisel thangchiat mi cu Trump nih zeihman ah a rel piak hna ko\nTu lio thawngpang a linsa ngai mi pakhat US Supreme Court Judge thimnak kong a si. Trump nih President hi kum 3 caah thim ka si lo, Kum 4 caah thim ka si caah Supreme Court Justice caah thim khawhnak nawl ka ngei tiah a chim\nTrump nih Supreme Court Justice caah a thim mi, Justice Amy Coney Barrett cu fawitein zeihman buainak um lo in le rang ngai in fetter a si lai tiah twitter ah a tial\nTrump nih mah bantuk in Twitter ah a tial hnuah Democrat pawl nih an celh bak lo i, fakpi in an soisel thangchiat tthan hoi.\nDemocrat pawl nih Judge fekter a si lonak ding caah a her ning tein rian kan tuan lai. A her ah cun Washington zong mei in kan khangh ko lai tiah Trump tlerhnak bia an chim\nNatein President Trump nih mah bantuk in Democrat pawl nih tlerhnak bia an chim mi cu zeihman ah a rel piak hna lo. Supreme Court Justice caah Trump nih a thim mi Amy Coney Barrett fekter a si nak ding kongah Senate Majority Leader Mitch McConnell cu a chawn cang.\nTrump nih a rian ttuanti pawl hna cu Coronavirus bawmhnak kongah zeihman tuah ti hla u, Nancy Pelosi nih Democrat pawl nawlngeinak State ah dik lo ngai in le a pehtliahlomi ah hmang a tim caah tiah a chim cang hna. Source- Foxnews\nBe the first to comment on "Trump nih Supreme Court Justice an fehter ding mi kong a chim mi cu Democrat pawl an lau bak"


Matupi pengah cachimtu 1,800 an auh i a soktu 2,000 leng an si | THE CHIN EXPRESS\nMatupi pengah cachimtu 1,800 an auh i a soktu 2,000 leng an si\nChin state Matupi peng sianginn pawl ah cachimtu an i zat lo caah zaanghleicawi in caankarlak cachimtu ding 1,800 an auh i a soktu 2,000 leng an si cang, tiah Chin state Fimcawnnak Vuanci Pu Pau Lun Min Thang (ZCD) sin in kan theih.\n“Zaanghleicawi (volunteer/loh-aa-pe) cachimtu saya/ma 1,800 an auh timi cu biadik asi ko, a soktu zong 2,000 leng an si cang. Cozah nih cachimtu a kan pek khawh hlan rianrang in phisin kan duh caah si,” tiah a chim.\n“Zaanghleicawi cachimh rian a sokmi pawl cu luhnak kan phitter hna lai i a aungmi lawng kan luh hna lai. Ca a thiam bak lomi pawl cu luh awk an ṭhat lo caah a thiammi pawl tu hlawh pek in kan luh hna lai, kan ti.\n“Fimcawnnak Vuanci Zung zong nih atu lawlawse cu saya/ma a kan pek khawh rih lo caah mah hi caankarlak ah hman khawh dingin kan tuahmi si,” tiah State Fimcawnnak Vuanci Pu Pau Lun Min Thang nih a chim.\n“Atu bantukin Matupi peng sianginn tampi ah cachimtu kan i zat lomi kong cu Hlutdaw ah kan chim i Rampumpi Cozah nih a kan tawlrel piak lio asi,” ati.\nMatupi peng in Chin state MP Salai Aung Lian (CNDP) nih, “kanmah Matupi peng sianginn ah cachimtu rian 300 leng a lawng. Mah cachimtu tlamtling in an um lonak sianginn pawl cu khar hau dirhmun tiang an phak cang caah keimah le Pu Pathang nih cachimtu lak dingin kan hal hna,” tiah a chim.\n“Hakha Education College zong nih kum 1 ah cachimtu 50 hrawng lawng a chuahter khawh hna lai. Chin state ah vuanṭhan rian a lawngmi 4,000 dengmang a um. Mah ruang cun usape in rian ngei lo Tanghra awng le degree ngah pawl caah kan halmi si,” ati.\nChin state sianginn tampi ah cachimtu an i za hna lo. Tu kum chungah Paletwa peng ah cachimtu an i zat lomi phih dingin zaanghleicawi cachimtu 350 an lak cang hna.


Donald Trump nih:A sining pek ding in lungtling nak’A tuah ruangmang cang e. – Onlinenungak\nDonald Trump nih:A sining pek ding in lungtling nak’A tuah ruangmang cang e.\nUS President a si liomi Trump hi mawhchiat thlu ding cu silo, ai zumh rih caah a sunghmi a cohlanlo si i atu cu cohlan dawh in bbc nih cun an chim ko cang hih. A tawinak tein ka tial i ka ruat thiam u.President a tuan liomi Trump nih a zuam cawhtu Biden cu US president sidingin a cohlan cang tiah BBC news nih thawngthanhnak an van tuah. President trump nih a hramthok ahcun Biden nih aa ka tei timi a chim duhlo, votes hrokhrol tamtuk a um tiah a phunphin in bia a chim.\nUS State Senator a tuan thingmi Alexander zong nih a chimmi cu Trump nih hi teitu cungah a rian a khinh i Teitu simi Biden nih US Ram caah a tuan laimi hi a bomh ding si tiah a chim.Trump nih teitu a simi Biden cu President sinak a hlanh cang lai tiah theih si, cu lawng siloin a ra laimi kum 2021 Jen.20 in Biden nih US president sinakin rian a thok ve cang lai tiah theih si.\nTrump zong hi cu hlan i ai chanmi kongah mawh phurh awk hrim thalo, ho poh nih teitu si le rsm uktu si cu kan duh cio ko lai. Pasal ai zuam ve i hi cu a sitilo tiah a ruah caah Biden nih a teinak a cohlan ve ko i soisel tuk le mawhchiat tuk ding silo a cohlan cangmi ah lomhpi tuding a si ko.Phone si caah tial palhmi um cun ka theithiam hram u law thazaang ka pe peng ko u law tiah kan nawl hna.The Thantlang post


DR.SASA SIN AH BAWMHHALNAK CA A KUATMI CU LUNG AHMUI HRINGHRAN – The Chinlung Post\nDr. Sasa na sin ah bomhhalnak. Na theih cia mi le na hmuh cia mi a si ko nain vun nawlh than ka duh ko. Kawl ralkap tupung damiah Min Aung Hliang phu nih kawl ram mipi cu thah dih le nawn dih a kan timh caah mah pumpak vennak ding ah hriamnam pakhat hmanh kan ngeih lo caah kan inn pa ram Thailand le India ah a zam mi zong zeimawzat an si cang hna.\nThailand ralzam cu Thailand cozah nih him tein a kilkawi hna i khat lei cun hna a ngam deuh. A mah belte india cozah sin ah a zammi mi cheukhat kawlram mi CDM pawl cu india cozah nih a tleih hna i kawl ralkap tupung sin ah a kuat than hna ti mi kan theih tik ah kawlram mipi kan ngeih a chia i kan lung a fak.Kawl ralkap tupung nih CDM siseh mipi a tleih mi hna hi a thah cang mi hna zong zeimawzat an si lai ti zong zumh a si.\nCun pin ah palik le Kawlralkap CDM a lut i Min Aung Hlaing nih a tleih than mi hna hi cu a mah tupung sin ah a tuanter than hna lai i kawlram mipi a kan that tu ah a ser than hna lai ti zong zumh cio a si.Kan mah te hna nih kan au kan khuang lennak cha cun nangmah Dr. Sasa pakhat nih voikhat na chim mi hi a let tam tuk in hmual a ngeih caah na sing ah ca kan kuat nak a si.\nNang cu Chin mi, Lai mi na si ko caah Chin media, lai media group hi na hman ko lai caah ka ca kuat hi nan hmuh khawh ko lai tiah ruah chan nak ka ngei. Dr sasa pathian nih in huh phenh peng seh law nan rian tuan nak ah Pathian nih in um peng ko seh. Credit: PT Satu ( CHINLAND DAILY NEWS)\nThawngttha: Nihin (03/19/2021) ah Indianapolis khua i a ummi Mimi Restaurant ngeitu Pu Thawng Mang le a chungkhar sinin $5,000 siseh, IU Bloomington i Sushui dawr ngeitu Pu Thang Khar le a chungkhar sinin $4,000 siseh Emergency National Security Funds (ENSF) caah an rak pek rih. An cung ah kan ni lawm hringhran. Indianapolis khua ah kan miphun chung in Restaurant le Business ngan ngan a ngei mi tampi an um i, anmah belte cu kan leng kho rih hna lo.\nAn sin zong in kan miphun a himnak ca i Emergency thil a si caah tam pi ruahchannak kan ngei hna. Vawlei cung kaakip a um mi kan miphun hawi le dang zong nih kan ram ca i, nan siaherhnak a kaa kip ah nan rak langhternak thawngpang kan rak theih i kan ni lawm.Burma ram ah a um mi miphun lak ah, Kawl le Miphun dang pawl nih santlai lo bik Chin miphun tiah an rak kan ti tawn mi kha tutan hrimhrim ah hin zeitluk in dah Chin miphun kan lung aa rual i, kan miphun kan dawt ti mi langh ter chin chin hna uh sih. Credit: Daneil Sakhong.


Ei lo sa .Zuatmi saṭil lakah rang te hna, uico te hna, zu le va lakah langak te hna, thlanthla te hna, cepa te hna, ramsa lakah cenghngia te hna hi Laimi nih – Hakha Cherry\nEi lo sa .Zuatmi saṭil lakah rang te hna, uico te hna, zu le va lakah langak te hna, thlanthla te hna, cepa te hna, ramsa lakah cenghngia te hna hi Laimi nih\nSocial punishment :Atulio Kawlram buainak kong he pehtlaih in a laar ngai vemi biafang pakhat rih cu “social punishment” timi mirang holh hi a si ve. Dictionary chungah “dantatnak’’ tiah aa ṭial ko nain, atulio thil sining i an hmanning hoih in Laiholh in zeidah a si ka ti hna sehlaw, ”a suarmi/ a huaimi/ hnam ngei/ ei lo sa” tinak a si ka ti ko hnga. A lo ngai ka ti duh bia mu.\nHnam ngei:Hnam ngei rak timi hna hi Laimi nih an rak hrial tawn hna. Annih khi cu ceihphai mi an si tiah, a thli tein pakhat le pakhat an rak i chimh tawn. Phundang deuh in hmuh le ruah an rak si. An hmanmi sathau le samthih hmanh an rak i hrawm duh lo. Zapi lak ah an rak i tlumtla lo. Bia le hla in rak zomhtaih le rak nehsawh an si lo nain, a hrialtu in an rak hrial tawn hna. A thli tein an rak ceih tawn hna.\nA suar :Hmun ciocio ah “a suar” an rak timi a um tawn. Tahchunhnak ah, khua laifang ah innhmun ṭha tak a um ko nain, mi nih a suar an ti i an rak duh tawn lo. Cucu a rak cang balmi hnulei thil sining zoh in thihnak a si an rak ti. Sifahnak, dam lonak a si an rak ti. Mah bantuk thih khawhnak, sifah khawhnak, dam lo khawhnak ah an rak ruahmi kha ‘’a suar’’ an rak tinak cu a si.\nA huai:Zoh ah ṭih a nung ngaimi le tuk a sum ngaimi cerh nganpi maw, tili nganpi maw, thingkung nganpi maw, lungpang chengpalang maw kha ‘’a huai’’ an rak ti ve. Cuka hmun i na zun na zun ahcun, na cil na chak ahcun zawtnak a si, thihnak a si ti khi a si ko. Asullam cu, cuka hmunah thil ti khawhnak a ngeimi an um i, an thil ti khawhnak hi ṭhatnak si loin, thihnak le zawtnak an si tinak khi a si ko.\nEi lo sa .Zuatmi saṭil lakah rang te hna, uico te hna, zu le va lakah langak te hna, thlanthla te hna, cepa te hna, ramsa lakah cenghngia te hna hi Laimi nih ‘’ei lo sa’’ kan rak ti hna. Ei lo sa kan timi hna hi ei usih law kan thi lai lo nain, ei lo sa ti hnuhnu cun chai zongin kan rak chai bal hna lo. Meithal zongin kan rak kap bal hna lo. Kah ding le chaih dingah kan rak ruat bal lo. Rang hna hi thil phorhnak ah san a tlai ngai ko nain, aho nih X’mas tuahnak ah an hmang bal lo. Nupi ṭhitnak zongah an thah bal fawn lo. Atulio social punishment tuahmi pawl hi cu bantuk cu an si ve.Credit-perhkalh Thawng\nThideng in CNF/A kan soi hna ninghngal taktak in


APOITUK E, DONALD TRUMP CAAH CAAH CUN HINAK THAWNGCHIA HI AUM TI HNGA MAW – The Chinlung Post\nDecember 6, 2020 admin Local News 0\nUS President thimnak ah Joe Biden nih Mee in a tei ngai mi a tu lio American President Donald Trump Twitter Account cu zerhnih chungah FolloweRS Ting 2 leng(220,000) bak an zor tiah theih a si. Factba.se nih dothlatnak an tuah ning ahcun Donald Trump Twitter Account Followers a tambik caan cu Novenber 17 ni kha a si tiah an langhter.\nNovenber 17 ni ahcun Donald Trump Twitter Account Followesrs a tuahtu hi 88,964,791 an si tiah an langhter. Novenber 18 hnu thawk in Donald Trump Twitter Account Followers a tuahtu mipi pawl an zor thluahmah. Unfollow a tuahtu minung (220,422) bak an si. Mah hi hi kum 5 chungah Donald Trump Twitter Account Followers an zor bik caan a si tiah an langhter.\nDonald Trump hi Ramdang mi hruaitu cheukhat he ai dang ngai mi a si i, social media a hmang ngai mi a si. A tu ahcun Donald Trump cu President thimnak ah Mee in a sungh caah a biachim ning le mipi hmuhnak a langhter mi ca pawl ruangah mipi cheukhat cu an lung a tling ti lo i, Unfollow an tuahnak a ruang hi a si ko tiah an chim.\nNain, Joe Biden Twitter Account cu Followers a tuahtu an karh thluahmah ti a si. November 3 thimnak an thawk hnu in Followers tuahtu 40% bak an hungkarh. Tuandeuh lio ahcun 11.8 million lawng an si i, 20.6 billion tiang bak an hungkarh. Donald Trump cu ni 18 chungah Follower a tuahtu 220,000 leng bak an hung zor, an tumchuk.\nNain, Joe Biden Twitter Account Followers a tuahtu thar hi 1.5 million bak an hungkarh. Asinain, Twitter Followers ahcun tuandeuh lio Obama hi an tluk kho rih lo. Obama cu Followers tuahtu 125 million bak a ngei mi a si. Ref: Forbes


CRPH nih a thanh cang bantukin April 1, thaizing ah cozah thar dirh a si cang lai. Cu cozah thar cu a min ah National Unity Government ( Miphun Lunrualnak Cozah) ti a si lai. – Onlinenungak\nCRPH nih a thanh cang bantukin April 1, thaizing ah cozah thar dirh a si cang lai. Cu cozah thar cu a min ah National Unity Government ( Miphun Lunrualnak Cozah) ti a si lai.\nApril 1: National Unity Government, Federal Democracy Chater Le Federal Army\nMarch 31 in cun cozah hlun caan a dih cang lai i April 1 in cun cozah thar an kai cang lai. Ralhrang nih uknak an firnak thla 2 a tling cang. Minung 500 hrawng an thi cang. Thla 2 chungah kan rampi a ngan a fak tuk, nifatin zantin in a aihram peng ko.\nRalhrang uknak hrawh i mipi thimmi cozah, mipi aiawhtu cozah, mipi caah rian a tuanmi cozah thar dirh ding hi Myanmar mipi vialte nih kan i hngahhlangmi cu a si.\nCRPH nih a thanh cang bantukin April 1, thaizing ah cozah thar dirh a si cang lai. Cu cozah thar cu a min ah National Unity Government (အမျိုးသားညီညွတ်ရေးအစိုးရ, Miphun Lunrualnak Cozah) ti a si lai. A min hrimhrim hi uar a um, duh a nung, aa dawh. NUG nih Myanmar ram cu miphun tampi umnak ram a sinak a langhter.\nHi cozah thar ah NLD palai le tlangcungmi an i tel lai. Miphun an tling lai.\nHi cozah hi ralhrang nih uknak an fir cuhamah lioah a chuakmi a si tiah dirh a si ni bak in ral a do colh lai. Cucaah ral a domi cozah a si lai tiah CRPH in chimnak nawlngeitu U Yi Mon @ Maung Tin Thit nih a chim.\nCozah thar dirh a si rual rual in um lo awk a tha lomi cu phunghrampi a si. Ralhrang rual nih anmah duhningin anmah himnak ca i an rak sermi 2008 phunghrampi cu hrawh/hnon/hlawt a si lai i Federal Democracy Chater timi phunghrampi hman chung a si lai.\nHi FDC hi 1990 thimnak lio i teinak a hmumi NLD palai hna nih an rak sermi phunghrampi cherhchan in CRPH nih a sermi a si.\nFDC phunghrampi tangah Federal Army cu ser a si lai. Hi Federal Army sernak kongah CRPH le tlangcung hriamtlaibu vialte tonnek le biaruahnak kan ngei i kan zapi in kan lung a tling cang tiah CRPH in chimnak nawlngeitu U Yi Mon @ Maung Tin Thit nih a chim.\nCun cozah thar kan dirhmi cu ramkip nih an kan theih i an kan cohlan nak dingah kan i zuam lai, Federal Army zong ramkip nih a kan bawmh nak dingah kan i zuam lai tiah U Yi Mon nih cun a chim.


Zeitindah Taliban Nih Afghan Cozah An Thlak? – The Cherry Par\nJanuary 20, 2022 Cherry News\nTulio vawlei a hnin bikmi thawngpang cu zetindah Taliban tapung nih US le NATO bawmhmi Afghan cozah an thlak khawh? Taliban cu mi zeidah an si? zeiruangah an thawn? mi zeidah a bawmtu an si? Taliban nih cozah an tlaih ahcun zeidah a cang kho timi hi aho paoh nih theih duh le hngalh duh ciomi a si. Mah thawngpang nih social media cahmai le kan zatlang biaruahnak ah hmunhma an laak dih caah a chunglei an sining a thei rih lomi caah theih phu, hngalh phu a si. A thei ciami ca zongah icinken phu a si.\nTaliban Tapung An Thawknak; Taliban timi cu siangakchia tinak a si an si. Muslim siangakchia hna nih an rak thawkmi phu si dawh bik a si. Taliban hna nih Afghan ram hi atu hi a voihnihnak an laak a si. 1989 ah U.S., Pakistan, Afghanistan le Soviet Union (Russia) nih Geneva khua ah Afghanistan rampi zalonnak pek ding in minsen an rak thut I, Soviet Union ralkap 100000 cu Afghanistan in an rak chuak. Mah an chuah le cangka in Afghanistan ram ah miphun hoih le biaknak hoih in ral an rak tho.\nMah lio caan ah Taliban pawl nih Islam phung kan hman lai, Quran bible ning in phung le lam kan zul lai, a zul lomi hna poah dantat an si lai. Ziknawh le eihmuarnak vialte kan hloh lai” ti in an mipi cu an soilem hna caah Taliban pawl cu Afghanistan ram ah a thawng bikmi tapung phu ah an I chuah. 1996 ah Taliban nih Afghan ram hmunhma tam deuh cu an laak khawh caah cozah an ser. Afghan ram chaklei tu cu mujahedeen timi phu nih an laak I an uk ve hna.\nTaliban ralkap hi atu lio ah minung 30000 in 40000 kar an sl lai tiah zumh a si. Taliban pawl nih Nu a simi paoh sianginn kainak nawl, rian tuannak nawl an phih hna. Nu simi paoh hmai khuh loin leng chuah an onh hna lo. Nu le pa a thium rih lomi hmun khat I an hmuh hna ahcun faakpi in dan an tat hna. Music vialte an phih, fir ruangah kut tan an si. Nu nih padang a duh ahcun lung in cheh a si. Muslim a si lomi paoh a phunphun in dantatnak le harnak an pek hna. Khrihfa tampi zong an tlaih hna an hrem hna I an thah hna. Buddhist temple zong tampi bom in an puah I an rak hrawh.\nTaliban pawl hi phaisa in tam bik a bawmtu cozah hna cu Iran, Pakistan le Ruassia an si an ti. Saudi Arabia, United Arab Emirates le Qatar ram I mirum cheukhat zong nih phaisa fang in an bawmh hna ti a si. Taliban nih an uk khawhmi khua in ngunkhuai an laakmi zong telh chih in kum khat ah phaisa bawmhnak an hmuhmi cu US $ 500 million tluk a si lai tiah an zumh. Cun pin ah bing le rit-hai sii an zuar mi in an hmuhmi phaisa cu kum khat ah US $1.5 billion in 3 billion tluk an hmuh lai ti a si.\nSep 11 le Afghanistan Raltuknak; Taliban hna nih Afghanistan cozah an tuan chungah Muslim ralhrang, Osama Binladin hruaimi, Al Qaeda ralhrang pawl cu zalong taktak in umnak an rak pek hna. Vawleicung rampi in muslim ralhrang an ra I, Al Qaeda ralhrang ah an rak lut hna. Training tha tein an tuah hnu ah American a simi poah tuk le tha an I zuam. September 11, 2001 ah Al Qaeda ralhrang hna nih New York khua I, World Trade Center innpi pahnih cu vanlawng pahnih in an suk I, an hrawh. Minung 3000 dengmang an thi. US ralkap Head Quarter a simi Pengaton zungpi zong vanlawng in an suk caah tampi a rawk.\nPresident Goerge W Bush nih Taliban cozah cu Al Qaeda pawl le an hruaitu Osama Binladin US sin ah up le kuat dingah a hal hna. Taliban nih an pe duh hna lo. Mah ruangah President Bush nih US ralkap le NATO ralkap hmang in Afghanistan cu a tuk. Afghanistan I a ummi Mujahedeen tapung nih US le NATO cu an bawmh ve hna I, Taliban pawl cu an tei hna caah, an hruaitu hna le Al Qaeda hruaitu cheukhat a thi lomi paoh cu Pakistan ram ah an zaam dih. US nih Afghnistan ah hin ralkap 100000 tiang a rak chiah balmi a si. Asinain Obama le Trump nih tlawmpal tete in an laak than lengmang hna caah Joe Biden President a si ahcun US ralkap 2500 lawng an tang cang.\nUS Cozah Nih Afghanistan Caah An Hmanmi; US le NATO ralkap Afghanistan ram ah kum 20 an um chungah US $2 trillion an hman ti a si. US ralkap 2400 renglo nih an nunnak an pek. Donald Trump President a si hnu ah Taliban pawl he voi 9 ceihmainak an ngeih hnu ah 2020, February thla ah Qatar ram, Doha khua ah remdaihnak an ser. US ralkap vialte 2021 kum cheu hrawngah chuah dih ding, Afhganistan ram ah zeibantuk ralhrang hmanh umter lo ding. Afghan ram I ummi US mi vailte himnak hnursuan lo ding.\nUS a ralmi phu a simi paoh hriamnam le phaisa ibawmh lo ding. US le NATO ralkap vialte an chuah dih hnu ah Taliban nih US an tlaihmi minung 1000 chuah than ding le US nih Taliban pawl an tlaihmi minung 5000 chuah dih ding, Afghanistan cozah, Taliban tapung le Afaghnistan ramkhel riantuan mi vialte tonnak ngei I, Afghanistan I hruainak road map ser ding” timi kaphnih lungtlinnak an rak ngei.\nKap hnih lungtlinnak an tuah hnu ah President Trump nih a chimmi cu, Taliban nih mah vialte daihnak caah ceihmainak caan kan hmanmi vialte hi pakpalawng si loin tuahsernak in an kan hmuhsak hrimhrim a herh tiah ka zumh, asinain thil tha lo an chuahpi than ahcun kan ralkap an kir than lai I, ahohmanh nih nan hmuh bal lomi tuahsernak an cungah ka tlunter lai” tiah a hro pah in a chim. Mah lungtlinnak an tuahmi cu US President thar, Biden zong nih a lungtlin pi ve hna.\nAfghanistan Cozah Taliban Nih An Thlaknak; President Biden nih April 14, 2021 ah US ralkap vialte cu Afghanistan ram in September 11, 2021 ah a ka laak dih hna lai tiah a thanh. Cu a thanh le cangka Taliban tapung pawl nih September 11 hmanh hngak duh ti loin caantha an laak I, Afghan chaklei kam in ral thawh hram an I thawk I, Afghan cozah cu an tuk colh hna.\nUS le NATO ralkap hna nih Afghan ralkap pawl cu kum 20 chung tha tein training an pek hna. An herhmi hriamnam vialte zong an pek hna. Asinain Afghan cozah le ralbawi chungah eihmuar le ziknawhnak in an khat. Ralbawi hna nih ralkap cazin a hleihluat in an tuah I, reng niam ralkap pawl pek dingmi vialte an I hleip, eihmuar ziknawhnak tampi an tuah caah raltu taktak mi, ralkap sawsawh pawl cu meithal, kuanfang le riahcaw hmanh an i ngei ti lo. Mah lio caan ah US ralkap nih Afghanistan ram in chuah an i timh caah ralkap sawhlawh pawl cu an lung a dong I ralktu an zuamh ti lo. Mah ruangah Taliban pawl nih an tuk hna zongah Afghan ralkap nih an let duh hna lo I, Taliban pawl nih meithal puah huaha loin khua khat hnu khua khat, peng khat hnu peng khat in an laak.\nAugust ni 15 ah an khualipi Kabul an hung phan. Biden cozah nih Kabul khua laak khawhnak dingah ni 90 a rau lai tiah an tuakmi cu ni 10 ah fawi tuk in Kabul khuapi cu Taliban hna nih an laak dih. Kabul vanlawngbual pakhat lawng hi US ralkap nih an humhak mi a si caah a laak khawh lomi a si. Afghan President Ashraf Ghani le Vice President Amrullah Saleh cu September 15 ah a thilri hmanh la huaha manh loin Uzbekistan ram ah a zaam, zankhat an riah hnu ah UAE (United Arab Emirates) ram ah an zaam chin. President Ghani nih a chimmi cu thisen tam tuk chuah lai ka duh lo caah mah lam hi ka thimmi a si tiah a chim.\nJoe Biden Cozah Nih Taliban Cungah An Dirhmun; Taliban nih an khualipi Kabul an laak ti thawng an theih le cangka, Taliban a dotu hna, US le NATO ralkap a bawmtu hna, UN riantuantu hna, NGO le INGO ah rian a tuanmi hna, Taliban duh lo le tih ruangah Afghan ram in zaam an duhmi vialte hna cu Kabul khualipi I, Hamid Karzai Airport cu an rak ipawng dih hna. Zaam a duhmi minung an tam tuk caah khuaci an mui. US ralkap vanlawng nih chun he zan he an thiar hna i, an himnak hmun ah an va pongh lengmang hna. Rianrang tein zaam a duhmi minung an tam tuk caah vanlawng thla tiang in an I awk I, minung 3 tiang vanlawng in an thla i khuaci an mui.\nPresident Biden nih TV in bia a chim mi cu Afghanistan cozah an tlakmi cu anmah Afghanistan cozah nih anral tuk an duh ti lo ruangah an zaam. An President tiang in a zaam. Afghan ralkap hrimhrim nih anmah caah raltuk an duh ti lo. Afghan ralkap 300000 tiang traning tha tein kan pek hna, thla hlawh zong kan pek hna. hriamnam tha tein kan zalh piak hna. Van ralkap zong tha tein kan cawmpiak hna. Anmah hmanh nih an tuk duh lomi cu US ralkap nih tuk piak dingah rian kan ngei ti lo” tiah White House in a chim.\nTaliban tapung nih August ni 31 hlan ah Afghan in a chuak dingmi vialte nan chuak dih lai tiah US cozah cu ralrinak an pek hna. President Biden zong nih rikhiah mi ni al duh loin, August 31 hlan ah US citizen le US le NATO a bawmtu hna le Afghnistan in chuah a duhmi vialte chuahpi ding in a zuam ve. ISIS pawl nih August 27 ah Kabul Airport pawngah nunthap in bom an puah pahnih an puah I, US ralkap 13 an thi midang 160 tluk hma an pu. Mah ruangah Afghan ram in chuah a duhmi hna caah August 31 tiangah an dihlak in an chuahpi khawh hna lai zumh a um lo.\nKabul vanlawng bual zongah himnak a um hlei ti lo caah Kabul vanlawng bual in chuah dingah ruahnak an I pekmi zong a um. Septeber 27 zan ah khan President Biden nih US rakap cu Kabul vanlawng bual bom puah ruangah tuanvo ngeitu, ISIS an umnak hmun cu drone in kah dingah nawl a pek bantuk in an kah hna i ralrang 120 tluk kan thah hna an ti. Asinain mah ruangah US citizen pawl an him lo chinchin lai tiah Joe Biden cu an soisel. President Biden nih zeitin hmailei ah a tuah te lai timi hi mipi nih an cuanh cuahmah lio a si.\nPresident Joe Biden Soisel A Tong; President hlun Donald Trump le Republican hruaitu hna nih cun President Biden cu US ralbawizik, commander in chief riantuan dingah a tlak lo, ningcang tein kan ralkap a chuahpi kho hna lo, a rian a tei lo caah a rian in a phuah ding a si tiah an ti. Senator cheukhat le House representative hna zong nih Impeachment tuah dingah an au hnawh lio a si.\nHmailei Ah Zeidah Cang Kho; Taliban nih Afghnisatan ram cu a dihlak ti awk in an laak cang caah cozah an tlaih lai a fiang cang. Taliban cu US a do zungzal tu ralhrang a si caah Afghanistan ram ah ralhrang tampi nih hmunhma an khuar than lai. Vawleicung ram kip in ISIS le Al Qaeda le Muslim ralhrang pawl an ra lai I, US tuknak caah traning tuahnak le cawlcanghnak caah hmunhma tampi an khuar lai, ralhrang a bawmtu bik a simi, Iran le Pakistan ram karlak I a ummi ram a si caah ralhrang caah vanram bantuk a si lai tiah zumh a si. Taliban tapung pawl a duh lomi hna le cozah dohtu hna tampi cu ramdang ah an zaam lai I, refugees tampi an karh lai. US zong nih thong tampi an laak te hna lai tiah zumh a si.\nBiafunnak; 2001 September 11 i, New York khualipi I, World Stade Center pahnih vanlawng in an suk I, minung 3000 tluk an rak thih bantuk puicimhnak ton lai hi US ummi nih phan bikmi a si. Covid-19 ruangah US sipuazi tampi a tla, minung tampi nunnak a liam. Asinain Covid -19 khamhnak si an serchuah khawh I, kan I chun I zawtnak a reh lei a panh, US sipuaizi a tungmer than lai tiah ruahchannak kan ngeih lio ah atu bantuk in Afghanistan ram ah ralhrang hna nih cozah an thlak I cozah thar an tlaih than ding ruah tik ah US caah himnak a zor, ruahchannak nakin lungretheihnak a chapter tu a si deuh tiah ka ruah. August 27, 2021, Muko Mekazin September 2021. Credit: Salai Lairamthang\n← Rohingya miphun thahnawnnak kong ah Min Aung Hlaing nih Vawlei cung Muslim fonh phu OIC lemsawi a timh hna!\nRak i ralring uh, CDF nih khua fak deuh in kan i ruah a hau! →


Joe Biden nih Bible cungah a kut a chia i, biakamnak atuah mi kongah Pastor MacArthur ceilak in a phomh cang\nJoe Biden US President a si mi cu thawngtha bak a si, aruang cu zumtu dik le dik lo tha tein theifiang khawhnak a si caah, A hlei in Chinmi chungah Pathian duh ning lei zoh lo in vawlei thil ruangah Pathian duh lo mi a cohlan tu zong an tam tuk cang\nKhrifa nih an uar tuk mi, Ca Uk tampi a rak tial tawn tu le Bible Commentary tian a rak tial cang mi, John MacArthur nih Grace Community Church, Zarhpi ni i pum lio ah Joe Biden caah tih nung ning le ralrin nak bia a chim\nA chim mi cu, Joe Biden biakamnak a tuah lio ah thil a cang mi a si, Pastor Jonh MacArthur nih Joe biden sin ah a chim mi cu\nNa duh poah na chim khawh, Natein Pathian Bia, Bia kamnak caah an chianak kuang na tawng i, Pathian bia chungah na kut na chia i, Pathian cu a bia ah a um tung i, Nangmah nih Pathian bia chungah na kut na chia\nMah bantuk in Pathian Bible/Bia cungah na kut na chia i, a duh lo ning in thil na tuah than caah Pathian zei rel lo tu (vplhpamh) na si tiin Biden cu a ti (Bible kan zoh a cun Pathian thangchiat tu hna cu vanram an kai lai lo ti a si\nPathian nih amah na upat kha a duh lo, A nawl na ngai tu kha a duh deuh tiin Pastor MacArthur nih Joe biden cu a ti.\nNu chungah a um mi hngakchia na tha mi kong ka chim hla. Thitumnak, Nu le Pa thleidangnak um ti hla seh tiah na tim mi kong ka chim hla.\nVawlei hruaitu hna sin ah LGBTQ pawl tampi um seh ti na duh ning ka chim hla. Nu dok pa dok pawl kong ah phising na tuah mi konga ka chim hla\nVawlei hrawh duh tu Muslim pawl, Hell ah a um ding mi pawl hna US ram chungah lut ding in na sawmh hna i,\nNatein Bible cungah na kut chia in biakamnak na tuah hoi than mi hna hi ka chim hla tiin ceilak in Biden cu aphomh cang\nMacArthur, hi kum 1969 thawk in the Los Angeles Khrifa bu ah pastor riang a rak tuan cang mi a si.\nMedia pawl, ahlei in ABC, CNn le the Los Angels Time hna hi Pathian zum lo cu thawngpang tial tu an si, an mah nih pawl nih ka khrifa buu kha min chiatter an nih tim tiin a chim chap\nAsi kho chung in ka khrifa bu, Grace Church cu khar piak an ka tim. Kan mah khrifa bu Grace Community Church nak in US ah Pathian lei ah heh tiah a pe mi an tum ti lai lo tiin a chim chap. Source-Thechristianheadline\nBe the first to comment on "Joe Biden nih Bible cungah a kut a chia i, biakamnak atuah mi kongah Pastor MacArthur ceilak in a phomh cang"


InnpiMyanmarU.S.: Myanmar Ralkap Le North Korea Pehtlaihnak Vialte Chat Dih Cang Uh\nJuly 24, 2017 Salai Robert Ngun Sang Myanmar 0\nNLD cozah nih North Korea he riantuantinak asiloah pehtlaihnak zeihmanh kan ngei lo tiah an ti ko nain Myanmar ralkap nih North Korea he pehtlaihnak an ngei peng rih.\nCucaah, US President Trump cozah nih Myanmar cozah cu North Korea he pehtlaihnak an ngeihmi vialte, a dihlak in chah ding le ngol ding cang dingin namchannak a tuah.\nNorth Korea kong he pehtlai in US special lamkaltu cu Myanmar a tlawn lioah Myanmar ralkap le North Korea karlak pehtlaihnak dihdonghter dingin Washington lei in Aung San Suu Kyi le ralkap bawi lutlai Snr-Gen Min Aung Hlaing sinah bia an rawnh.\nUS Palai Joseph Yun cu Myanmar ram a tlawng i hi a tlawnnak in a hmuhtheih ning ahcun Myanmar ralkap le North Korea pehtlaihnak an ngeih peng rih ti theih a si caah US cu a lungre a thei.\n“Myanmar ralkap hi North Korea he pehtlaihnak an ngeih rih ti ka theih khawh i a tha ngaingai, hi kong he pehtlai in North Korea hi vawlei pumpi caah siseh, Asia ram chung caah siseh tihnung ral a si caah Myanmar cozah nih pehtlaihnak vialte hi an chah dih a herh”, tiah Joseph Yun nih a chim.\nJoseph Yun nih cun North Korea le Myanmar karlak ah ralkap lei kong he pehtlai in zeibantuk pehtlaihnak asiloah riantuantinak an ngeih cu fianglang in a langhter duh lo.\nCun, hi kong he pehtlai in Washington i Myanmar Palai Zung zong nih zeihmanh chimrelmi a ngei ve lo.\nMyanmar cozah nih cun hriamnam kong ah siseh, adang ralkap lei kong he pehtlai in siseh, North Korea he i pehtlaihnak cu 2011 lio Myanmar ram hruainak aa thlen hlan in ngol dih a si cang tiah an ti.\nA hlan ahhin Myanmar ralkap nih North Korea sermi hriamnam pawl cawknak an tuah rak tuah i Myanmar ram chungah North Korea ralkap riantuantu an rak umter tiah a hlan i US cozah zung riantuan pahnih nih an chim.\nA hlan lio Myanmar cozah zung riantuantu pakhat nih cun a hlan lio ralkap cozah he pehtlaihnak an rak ngeihmi pehpar in a dih kho rih lomi pehtlaihnak an ngeih rih i a si lai, North Korea le Myanmar ralkap pehtlaihnak ah nuclear kong hi aa tel lai lo tiah a chim.\nUS nih Myanmar cungah North Korea he pehtlaihnak an ngeihmi ruangah zeihmanh tuah ding ngai cu timhmi a um rih lo nain, “An i pehtlaihnak hi kan ram humhimnak caah a rem lomi a si ahcun Myanmar cungah phihkhamnak telh in thil tampi tuah ding a um ko”, tiah State Department in zungbawi pakhat nih a chim.\nAtu ahhin cun, US nih ram khat le ram khat i chawnhbiaknak tein Myanmar cungah rian a tuan rih, asinain North Korea he pehtlaihnak vialte a chah dih lo ahcun Myanmar le US karlak pehtlaihnak hi pehzulh awk ah a har te kho.


President Trump nih Virus khamhnak si cu 2021 kum thawk ah serchuah ding in May 15, 2020 ah a rak chim – Hakha Cherry\nPresident Trump nih Virus khamhnak si cu 2021 kum thawk ah serchuah ding in May 15, 2020 ah a rak chim\nPresident Trump nih Virus khamhnak si cu 2021 kum thawk ah serchuah ding in May 15, 2020 ah a rak chim. A chim ka ah a si kho lo ding in media tampi le sii lei expert tampi nih an soisel. Asinanin a chimning tein an serchuah taktak.\nPresident Donald Trump hi minung a si ve caah a tlamtlin lonak tampi a um ve ko lai. Asinain a biakam le a biachim ning tein bantuk in a tuah zungzal mi president a si timi cu a tuahsernak nih a langhter. Credit-Salai Lai Ramthang\nAdang relthan:American nu pakhat Australia a rak i thialmi nih motor datsi rawnnak petrol station ah aa chuah sual..\nMah tluk in a Ngakchia tein Pathian hla sak in uar a um mi, Model ti bantuk, Vawlei lei zuun hla ti bantuk sak in